Prifysgol Aberystwyth -\tGraddio\t: Cwestiynau Cyffredin\nMae’n bleser i’ch hysbysu y bydd seremonïau Graddio 2020 nawr yn cael eu cynnal yn ystod haf 2021.\nGraddio yw uchafbwynt y flwyddyn i’r Brifysgol ac mi fyddwch yn cofio i ni benderfynu yn gynnar iawn yn y cyfnod hwn o gyfyngiadau na fyddem yn cynnal seremoniau eleni.\nNid yw’r union ddyddiadau ar gyfer 2021 wedi eu cytuno eto, ond rydym ni oll yma yn y Brifysgol yn edrych ymlaen at groesawu’r rhai ohonoch sydd fod graddio eleni yn ôl i Aber y flwyddyn nesaf ac i gyd-ddathlu eich llwyddiannau gyda chi.\nYn y cyfamser, gallwn gadarnhau y bydd y rhai ohonoch sydd fod graddio eleni yn derbyn eich tystysgrifau a thrawsgrifiadau gradd terfynol ganol mis Awst. Er mwyn hwyluso hyn, rydym yn gofyn i chi sicrhau bod eich manylion personol, gan gynnwys eich cyfeiriad cartref, wedi eu diweddaru ar eich cofnod myfyriwr erbyn 24 Gorffennaf fan bellaf. Bydd gan raddedigion 2020 fynediad i'w e-bost aber tan Orffennaf 2021, gwnewch yn siŵr eich bod yn eu gwirio yn rheoleiddiol tan y seremonïau graddio'r flwyddyn nesaf.\nGohirio Seremoniau Gorffennaf 2020\n1 Pam bod y penderfyniad i ganslo seremonïau graddio sydd wedi eu hamserlennu ar gyfer y 14eg-17eg o Orffennaf 2020 wedi ei wneud?\nOherwydd achos byd-eang coronafeirws, gwnaed penderfyniad i ohirio seremonïau graddio 2020 Prifysgol Aberystwyth.\nEr y gall myfyrwyr yn eu blwyddyn olaf raddio, o dan yr amgylchiadau presennol ni allwn fod yn siŵr pryd y byddwn mewn sefyllfa i gynnal dathliad o’u llwyddiant. Unwaith y byddwn yn gwybod pryd y mae'n debygol o fod yn ddiogel ac yn gyfrifol i gynnal y digwyddiadau hyn, byddwn yn rhannu’n cynlluniau ddiweddaru gyda chi.\n2 Pryd bydd dyddiadau’r seremonïau sydd wedi’u haildrefnu ar gael?\nUnwaith y byddwn yn gwybod pryd y mae'n debygol o fod yn ddiogel ac yn gyfrifol i gynnal y digwyddiadau hyn, byddwn yn rhannu’n cynlluniau ddiweddaru gyda chi. Mae seremonïau graddio yn creu atgofion bythgofiadwy i'n myfyrwyr a'u teuluoedd ac rwy'n benderfynol o sicrhau nad oes unrhyw un ar ei golled.\nByddwn yn sicrhau bod myfyrwyr yn cael eu diweddaru gyda diweddariadau pwysig drwy eu cyfrif e-bost Prifysgol. Yn ogystal, bydd gwybodaeth yn cael ei gyhoeddi ar dudalennau we graddio.\n3. Pryd bydd angen i mi gofrestru ar gyfer y seremonïau sydd wedi eu haildrefnu?\nHysbysir myfyrwyr gyda’r amserlen cofrestru unwaith y bydd dyddiadau’r seremonïau newydd wedi’u cadarnhau.\n4. Mae gen i archeb i aros mewn llety a reolir gan y Brifysgol yn ystod y seremonïau sydd wedi eu gohirio, sut ydw i’n trefnu ad-daliad?\nBydd ein tîm yn y Swyddfa Gynadleddau mewn cysylltiad â’r rheiny sydd wedi bwcio i aros yn llety’r Brifysgol. Yn y cyfamser, os oes gennych unrhyw gwestiynau, cysylltwch â’r Swyddfa Gynadleddau ar 01970 621960/ conferences@aber.ac.uk\n5. A yw gohirio graddio yn effeithio ar ddyfarniad fy ngradd?\nMae’n bwysig pwysleisio nad yw ein penderfyniad yn effeithio ar y Brifysgol yn dyfarnu eich gradd. Dyfernir eich gradd, ar yr amod eich bod yn bodloni gofynion eich cwrs, mewn cyfarfod o Fwrdd Arholi’r Brifysgol yn unol â’n trefn arferol.\nRydych yn gymwys i ddod i’r seremoni raddio os byddwch wedi cwblhau eich gradd yn llwyddiannus yn ystod y flwyddyn academaidd yma neu wedi derbyn cymhwyster o Brifysgol Aberystwyth gydag eithrio Dysgu Gydol Oes a Chymraeg i Oedolion. Bydd gan gymwysterau Dysgu Gydol Oes a Chymraeg i Oedolion seremoni ar wahân. Bydd myfyrwyr a gwobrwy cymhwyster yn llwyddiannus ar ôl dechrau mis Gorffennaf yn gymwys i ddod i’r seremonïau graddio nesaf ym mis Gorffennaf y flwyddyn canlynol.\nCewch ebost yn gofyn i chi fewngofnodi i’ch Cofnod Myfyriwr ar y we i gwblhau’r broses Cofrestru ar gyfer Graddio. Fe welwch fotwm o dan 'Fy Nhasgau' ar dudalen flaen eich Cofnod Myfyriwr.\nFe'ch cynghorir ymlaen llaw pryd fydd y dasg hon yn agor, ynghyd â'r dyddiad cau ar gyfer cwblhau (hysbysiad trwy e-bost / diweddariadau a bostir ar-lein ac a gynhwysir yn y neges e-bost wythnosol i fyfyrwyr a staff).\n5. A oes modd i mi ohirio dod i seremoni raddio?\nDarperir gwybodaeth bellach i fyfyrwyr am yr opsiwn i ohirio presenoldeb am flwyddyn pan eu gwahoddir i gofrestru ar gyfer graddio.\n6. Rwyf eisoes wedi cael fy nhystysgrif gradd. A gaf fi ddod i seremoni serch hynny?\n7. Methais y digwyddiad y llynedd. A gaf fi ddod i’r digwyddiad hwn?\n8. Mae’n bosib bod arna i arian i’r Brifysgol o hyd. A gaf fi ddod i’r seremoni?\nOs oes arnoch chi arian ffioedd i’r Brifysgol ni chewch ddod i’r seremoni raddio na derbyn eich tystysgrif hyd nes y byddwch wedi talu eich dyledion. Mae'n rhaid i chi sicrhau eich bod wedi talu eich holl ddyledion erbyn diwedd mis Mai. Os nad ydych yn siŵr a oes arnoch arian i’r Brifysgol fe’ch cynghorir i gysylltu â’r Swyddfa Ffioedd yn ffioedd@aber.ac.uk\n9. Sut mae cael llythyr i gael fisa i ddod i'r seremoni raddio?\nEin Cynghorydd Myfyrwyr Rhyngwladol (e-bost: immigrationadvice@aber.ac.uk) sy’n ymdrin â llythyron gwahoddiad i seremonïau graddio. Cynigir y gwasanaeth hwn i fyfyrwyr yn unig sydd wedi gadael y DU ond sydd am ddychwelyd i Aberystwyth i ddod i’w seremoni raddio. Ni all y Brifysgol ddarparu llythyrau gwahoddiad i deulu/ffrindiau darpar-raddedigion. Dylai teulu a ffrindiau wneud cais am ‘fisa ymweld cyffredinol’. Gweler yma https://www.gov.uk/standard-visitor-visa am ragor o wybodaeth.\nOherwydd yr achos Coronafeirws fyd-eang, gwnaed penderfyniad i ohirio seremonïau graddio Gorffennaf 2020 Prifysgol Aberystwyth. Unwaith y byddwn yn gwybod pryd y mae'n debygol o fod yn ddiogel ac yn gyfrifol i gynnal y digwyddiadau hyn, byddwn yn diweddaru staff a myfyrwyr gyda'n cynlluniau.\n2. Ble mae’r seremonïau’n cael eu cynnal?\nCynhelir yr holl seremonïau yng Nghanolfan y Celfyddydau ar Gampws Penglais yn Aberystwyth.\n3. Beth yw’r trefniadau eistedd yn y seremoni?\nBydd pob myfyriwr sydd wedi cofrestru i ddod i’r seremoni yn cael dau docyn i westeion. Bydd mynediad i'r seremoni ar gyfer yr holl westeion trwy docyn yn unig. Nid oes angen tocyn ar y myfyrwyr sy’n Graddio, cewch sedd yn y seremoni cyhyd â’ch bod wedi cwblhau’r dasg Graddio ar eich Cofnod Myfyriwr yn unol â’r dyddiad cau a ddarperir.\nAr ôl i bob myfyriwr gofrestru, os fydd unrhyw docynnau sbâr ar gael i’n seremonïau, byddwn yn cynghori myfyrwyr ar y broses i gofrestru cais am docyn ychwanegol. Nodwch, fodd bynnag, y bydd unrhyw ‘Docynnau Ychwanegol’ yn cael eu dyrannau ar sail cyntaf i’r felin, felly anogir myfyrwyr i gwblhau unrhyw dasg ‘Tocynnau Ychwanegol’ cyn gynted â phosib.\nEr mai nifer cyfyngedig o docynnau sydd ar gael i’r seremonïau, gallwch ddod â rhagor o deulu a ffrindiau gyda chi i’r digwyddiad, oherwydd, bydd y seremoni’n cael ei ffrydio’n fyw i Sinema Canolfan y Celfyddydau, ac ar sgriniau yn Undeb y Myfyrwyr. Felly hyd yn oed os nad oes modd i’ch teulu a’ch ffrindiau gael tocyn ychwanegol, byddant yn dal i allu bod yn rhan o’ch diwrnod arbennig.\nByddwch yn casglu eich gwisg/gŵn ar ddiwrnod eich seremoni. Bydd staff wrth law i ddangos i chi ble mae’r ardal wisgo. Darperir gwybodaeth bellach cyn y seremonïau.\nBydd angen i chi gyflwyno cerdyn adnabod ffoto (ee Cerdyn Aber), pan fyddwch yn dymuno casglu eich gwisg/gŵn. Bydd hefyd angen i chi gael mynediad i'ch negeseuon e-bost oddi wrth y cwmni llogi gŵn yn achosion prin le mae ymholiad gyda'ch archeb.\nDylech gyrraedd yn ddigon cynnar i gael amser i gofrestru a chasglu eich gwisg heb orfod rhuthro. Cofiwch y bydd yn ddiwrnod prysur ac efallai y bydd yn rhaid i chi aros i gofrestru a chasglu eich gwisg. Darperir gwybodaeth bellach cyn y seremonïau er mwyn i chi gynllunio’ch diwrnod.\n2. Pryd mae angen i mi fod yng Nghanolfan y Celfyddydau?\nGofynnir i chi ddod i’r ymarferion yng Nghanolfan y Celfyddydau cyn dechrau’r seremoni. Darperir gwybodaeth bellach cyn y seremonïau er mwyn i chi gynllunio’ch diwrnod.\nDylai myfyrwyr darpar-raddedig sy’n derbyn gradd Aberystwyth llogi Gwisg Academaidd – gweler Gŵn ar y wefan hon i gael rhagor o wybodaeth.\nRydym yn cynnal ymarferion ar gyfer pob seremoni.\nRhaid i’r myfyrwyr fod yn eu seddi 45 munud cyn i’r seremoni ddechrau.\nBydd y seremoni’n para tuag 1 awr ac 20 munud. Mae ymarfer 30 munud cyn pob seremoni lle mae’n rhaid i’r myfyrwyr fod yn bresennol.\nBydd rhaglenni wedi’u hargraffu ar gael i chi wrth gofrestru ac yn lleoliad y seremoni. Maent am ddim i’r myfyrwyr a’u gwesteion.\nDarperir gwybodaeth bellach am dystysgrifau gradd pan fydd dyddiadau’r seremonïau wedi’u cadarnhau.\nDarperir gwybodaeth bellach mewn tystysgrifau dyfarnu unwaith y bydd dyddiadau'r seremoni wedi'u cadarnhau.\n1. Mae fy nhystysgrif ar goll neu wedi dinistrio. Sut mae cael un arall yn ei lle?\nGall graddedigion a chanddynt radd Prifysgol Aberystwyth o 2010 ymlaen gael tystysgrif newydd yma\nCynhelir y seremoni ar brif Gampws Penglais y Brifysgol yng Nghanolfan y Celfyddydau. Gweler mapiau a theithio.\n7. A oes lleoedd i fwyta?


Adroddiad cynnydd - cae chwarae 3G a thrac rhedeg newydd ar gyfer y Beddau\nMae'r Cyngor yn parhau i wneud cynnydd da wrth adeiladu cae chwarae 3G a thrac rhedeg newydd sbon yn y Beddau. Rydyn ni'n disgwyl byddan nhw'n cael eu cwblhau yn ystod Gwanwyn 2019.\nYn ystod ymweliad diweddar â safle'r gwaith yn Ysgol Gyfun Bryncelynnog, gwelodd Arweinydd y Cyngor, y Cynghorydd Andrew Morgan, ac Aelodau'r Cabinet sydd â chyfrifoldeb dros Addysg a Hamdden, y Cynghorwyr Joy Rosser ac Ann Crimmings, y cynnydd sydd wedi cael ei wneud ar y cynllun hyd yn hyn.\nCyhoeddodd y Cyngor byddai cae chwarae 3G newydd yn cael ei adeiladu yn y Beddau, ar yr un pryd â chyfleuster newydd ym Mhen-y-waun. Bydd ar gael i'r ysgol a'r gymuned ei ddefnyddio. Y rhain fydd y 12fed a'r 13eg cae chwarae awyr agored 'pob tywydd' sydd wedi cael eu hadeiladu gan y Cyngor ar draws Rhondda Cynon Taf yn ystod y blynyddoedd diwethaf.\nBydd arwyneb siocleddfol yn cael ei osod yn y cyfleuster newydd yn y Beddau, sy’n golygu y bydd y cae’n addas ar gyfer hyfforddiant rygbi yn ogystal â phêl-droed. Bydd y cyfleuster newydd hefyd yn cynnwys trac athletau maint llawn o amgylch y cae, sy’n cynnwys trac â chwe lôn 400 metr, a thrac syth 100 metr o hyd.\nEr gwaethaf y tywydd garw diweddar, mae cynnydd da wedi cael ei wneud ar y safle ac rydyn ni'n disgwyl bydd y cyfleuster yn cael ei gwblhau yng Ngwanwyn 2019. Hyd yn hyn, mae'r gwaith cloddio wedi'i gwblhau ac mae gwaith i osod yr is-sylfaen garreg a'r system ddraenio wedi dechrau. Nesaf bydd angen gosod sylfeini'r llifoleuadau, y ffensys a gosod y sylfaen darmac.\nMeddai'r Cynghorydd Joy Rosser, Aelod o Gabinet Rhondda Cynon Taf ar faterion Addysg a Dysgu Gydol Oes: "Roedd yn wych ymweld â safle gwaith adeiladu'r cyfleuster 3G a'r trac athletau newydd ar gyfer Ysgol Gyfun Bryncelynnog, a gweld sut mae'r safle'n trawsnewid yn gyflym. Ar ôl iddo gael ei gwblhau yn y Gwanwyn, bydd y cyfleuster yn darparu cyfleoedd gwych i ddisgyblion gymryd rhan mewn chwaraeon yn yr awyr agored yn ystod eu gwersi Addysg Gorfforol.\n"Mae'r cynllun yma'n un o nifer i'w gyflwyno yn ein hysgolion yn ddiweddar. Mae cae chwarae 3G newydd hefyd yn cael ei adeiladu yn Ysgol Rhydwaun ym Phen-y-waun. Mae hyn yn dilyn nifer o gynlluniau i adeiladu caeau chwarae 3G ym Mhentre'r Eglwys, Tonyrefail, Pont-y-clun, Aberdâr ac, yn fwyaf diweddar, yn Ysgol Gymuned y Porth ac yn Ysgol Gymuned Glynrhedynog fel rhan o'n buddsoddiad ar gyfer Ysgolion yr 21ain Ganrif.\n"Mae'r cyfleusterau yma'n gwneud gwahaniaeth gwirioneddol i'n pobl ifainc, ac mae'r Cyngor yn sicrhau bod mwy a mwy o bobl ifainc yn cael mynediad at well cyfleusterau awyr agored. Rydw i'n edrych ymlaen at weld y safle yn Ysgol Gyfun Bryncelynnog yn parhau i drawsnewid yn ystod yr wythnosau nesaf."\nMeddai'r Cynghorydd Ann Crimmings, Aelod o Gabinet Cyngor Rhondda Cynon Taf ar faterion yr Amgylchedd, Hamdden a Threftadaeth: "Mae'r cynllun yma yn y Beddau yn parhau â'n hymdrech uchelgeisiol i adeiladu cae chwarae 3G o fewn tair milltir i bob cartref yn Rhondda Cynon Taf. Mae 11 wedi cael eu cwblhau hyd yma ac mae dau arall yn cael eu hadeiladu. Hefyd, mae'r Cyngor wedi agor y cae chwarae 3G dan do cyntaf yn y Fwrdeistref Sirol yn ddiweddar yng Nghanolfan Hamdden Cwm Rhondda Fach ac mae wedi cael achrediad gan yr IRB ar gyfer rygbi cyswllt llawn.\n"Mae nifer o fanteision i gaeau chwarae 3G o'u cymharu â chaeau glaswellt traddodiadol. Dydyn nhw ddim yn dirywio, mae modd chwarae arnyn nhw ym mhob tywydd ac maen nhw'n caniatáu i glybiau lleol barhau â'u hamserlenni hyfforddi a gemau drwy'r gaeaf. Wrth i ni adeiladu rhagor o'r cyfleusterau yma, mae'r Cyngor yn cyflawni ei ymrwymiad i glybiau chwaraeon lleol i wella'r cynnig Hamdden awyr agored.\n"Ym mis Hydref 2018, agorodd Stadiwm Ron Jones yn Aberdâr sy'n gyfleuster athletau newydd gwerth £3 miliwn ar gyfer y gymuned. Bydd y cynllun yn y Beddau'n darparu trac athletau maint llawn, ac mae'r Cyngor wedi ymrwymo i wella'r trac athletau presennol yng Nghwm Clydach. Bydd hyn yn cynrychioli buddsoddiad mewn athletau ar gyfer ardaloedd Cwm Rhondda, Cwm Cynon a Thaf Elái."


Helo, fy enw i yw\nMae #helofyenwiyw, neu #hellomynameis yn ymgyrch i annog ac atgoffa staff gofal iechyd o bwysigrwydd cyflwyno eich hunain ym maes gofal iechyd, gan ein helpu ni i ddarparu gofal tosturiol sydd wir yn canolbwyntio ar y person. Dyma un o'r gwerthoedd 'cyfrifoldeb' yr ydym ni'n eu cynnal yn y feddygfa.\nDechreuwyd #helofyenwiyw gan Dr Kate Granger MBE. Roedd Kate yn feddyg, ond roedd hefyd yn glaf â chanser angheuol, ac yn ystod ei thriniaeth sylwodd na wnaeth llawer o'r staff a oedd yn gofalu amdani gyflwyno'u hunain. Aeth ati i ddechrau ymgyrch - ar y cyfryngau cymdeithasol i ddechrau - er mwyn annog ac atgoffa staff gofal iechyd o bwysigrwydd cyflwyno eu hunain.\nMae gan #helofyenwiyw bedwar o werthoedd craidd y dylid eu cynnal fel rhan o ofal tosturiol. Rydym ni hefyd yn cynnal y gwerthoedd hyn:\nMae cyfathrebu yn hollbwysig. Mae cyfathrebu'n effeithiol, yn amserol ac mewn ffordd sydd wedi'i deilwra'n arbennig i'r claf yn gwneud gwahaniaeth mawr, a chyflwyno eich hunain yw'r cam cyntaf o wneud hynny.\nMae'r pethau bychain wir yn bwysig - yn wir, nid bychain mohonynt o gwbl, maen nhw'n enfawr ac yn bwysig mewn cymdeithas yn ogystal ag unrhyw fath o ofal iechyd. Gallai olygu rhywun yn eistedd wrth eich ymyl yn hytrach na sefyll o'ch blaen, neu ddal drws yn agored i rywun sydd eisiau mynd heibio.\nRhoi'r Claf wrth Wraidd Pob Penderfyniad\n“Dim penderfyniad amdanaf i heb yn wybod i mi". Mae gwirionedd mawr i'r geiriau hyn yma maes gofal iechyd, gan mai'r claf yw'r person pwysicaf a dylid rhoi ystyriaeth iddynt ym mhopeth a wneir.\nMae’n bwysig gweld mai person yw'r claf, nid salwch neu rif gwely. Mae unigolion yn fwy na dim ond afiechyd, maen nhw'n bobl, yn aelod teulu, yn ffrind ayyb, a dylem i gyd gofio gweld yr unigolyn yn hytrach na'r rheswm y maen nhw'n derbyn gofal iechyd.\nEWCH I WEFAN HELLO MY NAME IS


Tor-cyfraith cyfundrefnol - Wicipedia\nTrosedd ar raddfa eang a chanddo strwythur megis rhwydwaith neu gorfforaeth yw tor-cyfraith cyfundrefnol. Yn ogystal â'i natur fasnachol, mae tor-cyfraith cyfundrefnol yn treiddio i adrannau o'r gymdeithas sifil, er enghraifft y llywodraeth a'r heddlu, i amddiffyn ei weithgareddau anghyfreithlon. Yn aml, bydd grwpiau o'r fath yn elwa ar fentrau a busnesau megis gamblo, puteindra, a'r fasnach gyffuriau. Gall weithredu ar raddfa leol, cenedlaethol, neu ryngwladol.\n1 Syniadaeth academaidd\n2.1 Troseddau anrheithgar\n2.2 Ymelwa ar bechodau\n2.3 Y fasnach ddu\n2.4 Y fasnach gyffuriau\n2.5 Y fasnach bobl\n3 Grwpiau troseddol cyfundrefnol\n3.1 Y maffia yn yr Eidal\n3.2 Y maffia yn yr Unol Daleithiau\n3.3 Gangiau'r strydoedd\n3.4 Gangiau beiciau modur\n3.5 Mafiya (Rwsia)\n3.7 Tor-cyfraith cyfundrefnol yn Tsieina\n4 Brwydro'n erbyn tor-cyfraith cyfundrefnol\n4.1 Ymdrechion rhyngwladol\n5 Portreadau diwylliannol\nPwysleisir nad yw tor-cyfraith cyfundrefnol yn gyfystyr â throseddau sydd wedi eu trefnu; hynny yw, mae'r diffiniad yn hepgor cynllwyniau dros dro gan gangiau bychain a chriwiau o ychydig o droseddwyr. Gellir ceisio diffinio tor-cyfraith cyfundrefnol yn nhermau cyfreithiol, economaidd (monopoli, elw, mentergarwch), gwleidyddol (llygredigaeth), cymdeithasegol ("bwlch grym"). Mae nifer o grwpiau yn tynnu ar nodweddion hanesyddol a diwylliannol pwysig, er enghraifft y mafia yng nghymdeithas Sisili a'r syniadau o dynghediaeth, drwgdybiaeth a dial. O bosib gall rhestr o feini prawf tor-cyfraith cyfundrefnol gynnwys:\nawdurdod yr enw\ntrais a bygythiad trais\nmonopoli ar fentrau anghyfreithlon.\nMegis troseddeg a seicoleg yn gyffredinol, mae ysgolheigion wedi ymchwilio droeon i geisio darganfod pam bod unigolion yn troseddu. Er enghraifft, mae damcaniaeth y dewis rhesymol yn honni bod troseddwyr yn ymarfer ewyllys rydd drwy ystyried cost a budd. Mae eraill yn ystyried bod hinsawdd ddiwylliannol ac agweddau eraill yn fwy o ddylanwad ar achosion tor-cyfraith.\nRacetirio: twyllo busnes a llafur\n"Partneriaid tawel" a rheoli cwmnïau ffrynt\nTreiddio ac ecsbloetio undebau llafur, e.e. dwyn o gronfeydd pensiwn, embeslu, yswiriant streic (cribddail)\nTwyll yn y farchnad stoc\nYmelwa ar bechodauGolygu\nGemau pocer fideo\nY fasnach dduGolygu\nPrif erthygl: Y fasnach ddu\nElwa ar natur anghyfreithlon pethau sydd fel arall yn gyfreithlon yw'r fasnach ddu.\nMoethusion a mewnforion gwerthfawr: persawr, gwin, gwirodydd, dillad cynllunydd, ceir\nArteffactau diwylliannol a chelfyddydweithiau a ladratwyd\nTorri coed yn anghyfreithlon\nTwyll bancio ac yswiriant\nTwyl cardiau credyd\nY fasnach gyffuriauGolygu\nPrif erthygl: Y fasnach gyffuriau\nPabi (opiwm, heroin): y Cilgant Euraidd (Iran, Affganistan, Pacistan) a'r Triongl Euraidd (Myanmar, Gwlad Tai, Laos, Fietnam)\nCoca (cocên): Mecsico, Colombia\nCywarch (canabis): Mecsico, Colombia, Jamaica\nY fasnach boblGolygu\nPrif erthygl: Y fasnach bobl\nGrwpiau troseddol cyfundrefnolGolygu\nY maffia yn yr EidalGolygu\nPrif erthygl: Maffia'r Eidal\nY maffia yn yr Unol DaleithiauGolygu\nPrif erthygl: Maffia'r Unol Daleithiau\nYn yr Unol Daleithiau, tueddir i gangiau'r strydoedd eu ffurfio ar sail ethnigrwydd. Y Bloods a'r Crips yw'r enwocaf o'r gangiau du, ac dechreuodd yr Almighty Latin Kings a'r Almighty Latin Queens gan Americanwyr Latino yn Chicago. Yn ddiweddar, datblygodd y Neta mewn carchardai Puerto Rico, a'r gangiau cysylltiedig MS-13 a Mara 18, gangiau Latino a chanddynt rhyw 100,000 o aelodau ar draws Gogledd America, gan gynnwys Mecsico, El Salfador a Gwatemala. Mae cysylltiadau rhyngddynt a'r EME (y maffia Mecsicanaidd).\nGangiau beiciau modurGolygu\nYn sgîl yr Ail Ryfel Byd datblygodd gangiau beiciau modur yn yr Unol Daleithiau, wrth i gyn-filwyr ymuno â chlybiau beiciau modur a throi at dor-cyfraith. Cafodd delwedd y beiciwr ar herw ei boblogeiddio gan ffilmiau'r 1950au a'r 1960au. Chwyddodd y gangiau wrth i gyn-filwyr Rhyfel Fietnam ymuno yn y 1970au a'r 1980au. Y bedair gang fawr heddiw yw'r Bandidos, y Hells Angels, yr Outlaws, a'r Pagans.\nPrif erthygl: Mafiya\nPrif erthygl: Yakuza\nSefydliadau troseddol cyfundrefnol Japan yw'r yakuza.\nTor-cyfraith cyfundrefnol yn TsieinaGolygu\nMae strwythur yr holl grwpiau troseddol cyfundrefnol yn Tsieina yn hynod o gymhleth. Datblygodd y cymdeithasau cudd a'r triadau ar ddechrau'r 17g. Yn Hong Kong mae'r 14K, Wo Shing Wo, a San Yee On. Cysylltir y tongiau â thor-cyfraith cyfundrefnol, a'r baohusan sy'n ymwneud â llwgrwobrwyo a llygredigaeth. O fewn y categori hwn mae syndicetiau a Chymdeithasau Duon megis Syndicet Liang Xiao Min.\nYn ogystal â'r rhain, ceir grwpiau tanddaearol sy'n debyg i'r maffias ym myd y Gorllewin, gangiau'r strydoedd (sydd hefyd yn gweithredu mewn ardaloedd Tsieineaidd ar draws y byd), rhwydweithiau masnachu cyffuriau sy'n rhan o'r Triongl Euraidd, a rhwydweithiau sy'n smyglo a masnachu pobl (gan gynnwys llafurwyr nas dogfennir a gweithwyr rhyw). Yn Nhaiwan, heijn yw'r enw ar ddylanwad tor-cyfraith cyfundrefnol yn y byd gwleidyddol.\nColombia yw'r wlad sydd â'r mwyaf o "dor-cyfraith anghofensiynol" yn y byd. Mae tor-cyfraith cyfundrefnol yn y wlad ynghlwm wrth rhyfel mewnol Colombia ers 1964, ac yn ymwneud ag herwfilwyr, llygredigaeth eang yn y llywodraeth a'r heddlu, grwpiau parafilwrol, y fasnach gyffuriau, a banditiaid neu "herwyr cymdeithasol". Y narco-mafia yw'r cyfuniad o'r cartelau cyffuriau sy'n cynhyrchu a gwerthu cocên ac heroin, a pharafilwyr yr NLA a'r FARC sy'n gwarchod y fasnach honno.\nBrwydro'n erbyn tor-cyfraith cyfundrefnolGolygu\nWrth gwrs, swyddogaeth yr heddlu ac asiantaethau eraill sy'n gorfodi'r gyfraith yw ymdrin â thor-cyfraith cyfundrefnol. Maent yn dibynnu ar gudd-wybodaeth, gwyliadwriaeth, hysbyswyr ac ymgyrchoedd cudd. Mae'r heddlu yn addo breinryddid rhag erlyniad neu raglen diogelu tystion er mwyn denu aelodau'r grwpiau i dystio yn erbyn eu cyd-droseddwyr. Mewn rhai gwledydd mae deddfau arbennig i daclo'r troseddwyr, megis RICO yn yr Unol Daleithiau.\nMewn rhai achosion, ceir dadleuon y dylir newid y gyfraith o ran gweithgareddau'r troseddwyr cyfundrefnol er mwyn cymryd yr elw allan o'u dwylo, er enghraifft cyfreithloni cyffuriau.\nOherwydd ei fygythiad posib i sefydlogrwydd cymdeithasol, mae nifer o lywodraethau yn ymdrechu'n arbennig i atal tor-cyfraith sydd o natur gyfundrefnol. Yn ogystal â deddfwriaeth, polisïau a strategaethau i geisio gorfodi'r gyfraith yn effeithiol, maent hefyd yn diwygio'r systemau cyfiawnder er mwyn ceisio atal llygredigaeth. Er mwyn i'r ymdrechion gwleidyddol weithio, mae'n rhaid bod cymdeithas sifil hefyd yn chwarae ei rhan: mae cyfrifoldeb gan y cyhoedd i wrthod nwyddau a gwasanaethau anghyfreithlon, i wrthod talu a derbyn llwgrwobrwyon, ac i gymryd rhan mewn bywyd democrataidd. Dadleua Finckenauer taw yn y bôn rheol y gyfraith a chydraddoldeb a chyfleoedd economaidd yw'r dulliau mwyaf effeithiol wrth atal tor-cyfraith cyfundrefnol, ac yn wir unrhyw drosedd.\nYmhlith y cytundebau a sefydliadau rhyngwladol i atal tor-cyfraith cyfundrefnol mae Cytundeb y Cenhedloedd Unedig ar Dor-cyfraith Cyfundrefnol Trawswladol (2000), y Tasglu Gweithredu Ariannol ar Brosesu Arian yn Anghyfreithlon (1989), yr OAS, yr OECD, Swyddfa'r CU dros Reoli Cyffuriau ac Atal Tor-cyfraith, Interpol (177 o wledydd), ac Europol.\nPortreadir y Maffia mewn sawl gwaith, o'r opera Cavalleria rusticana gan Pietro Mascagni, y gyfres deledu La Piovra, a'r rhaglen ddogfen La Mafia (2006).\nFfilmiau gangster megis The Godfather a Goodfellas a'r gyfres deledu The Sopranos yw'r sail i'r ddelwedd sydd gan fwyafrif y cyhoedd o'r maffia Americanaidd.\n↑ "organized crime" yn The Columbia Encyclopedia, 6ed argraffiad (2016).\n↑ Gordon Marshall. "organized crime" yn A Dictionary of Sociology (Gwasg Prifysgol Rhydychen, 1998).\nJames O. Finckenauer. Mafia and Organized Crime: A Beginner's Guide (Rhydychen, Oneworld, 2007).\nWedi dod o "https://cy.wikipedia.org/w/index.php?title=Tor-cyfraith_cyfundrefnol&oldid=10881600"


Lleoliad: Abercynon, Rhondda Cynon Taf, CF45 4TH\nDyddiad Dechrau: 01 September, 2022\nAthro/Athrawes Dros Dro (0.40 - 2 Diwrnod) - Ysgol Gynradd Gymraeg Abercynon\nYsgol Gynradd Gymraeg Abercynon\nGreenfield Terrace, Abercynon, Mountain Ash CF45 4TH\nNifer y disgyblion wedi'u cofrestru: 280\nAthro/Athrawes Dros Dro (0.40 - 2 Diwrnod)\nGraddfa Cyflog Athrawon\nAmser Dechrau'r Swydd: Medi 2022, dros dro am flwyddyn\nMae'r Corff Llywodraethu yn dymuno penodi Athro/Athrawes Dros Dro i weithio yn Ysgol Gynradd Gymraeg Abercynon ac ymuno â'n carfan bresennol.\nMae’r llywodraethwyr, y staff a’r disgyblion yn awyddus i benodi athro dosbarth a fydd yn ymarferwr gwych yn yr ystafell ddosbarth, yn gweithio’n frwdfrydig o fewn tîm ac yn gosod y plentyn wrth galon popeth sy’n bwysig ym mywyd yr ysgol. Rydym yn chwilio am berson sy'n gallu cefnogi'r weledigaeth hon ac adeiladu ar y sylfeini cryfion sydd eisoes yn eu lle.\nMae Ysgol Abercynon yn ysgol cyfrwng Cymraeg ar waelod Cwm Cynon. Mae gennym 280 o blant ar y gofrestr (30 llawn amser yn y Feithrin). Mae Ysgol Abercynon yn ysgol hapus, gynhwysol a chymunedol.\nY dyddiad cau ar gyfer ceisiadau yw canol dydd (12pm) ar 24 Mehefin 2022.\nTeacher JD and Person Spec - Welsh.pdf


Cyfoeth Naturiol Cymru / Dychwelyd i dir Cymru\nGan Jonathan Singleton, Forest Surveyor\n20 Chwef 2018\nGyda phedair blynedd wedi mynd heibio ers i ni ddewis moch coed yn ofalus o boblogaeth ffynidwydd Douglas Abercarn i’w plannu a’u meithrin mewn meithrinfa yn Lloegr, mae 120,000 o goed ifanc bellach wedi dychwelyd adref i’w plannu mewn pridd Cymreig.\nBydd y coed yn cael eu plannu gyferbyn â’u rhiant-goed yn y dyffryn, yn un o sawl rhywogaeth arall a ddefnyddir yng Nghymru i adfer ardaloedd sydd wedi’u heffeithio gan glefyd y llarwydd.\nYn ôl Jonathan Singleton, Arolygwr Coetiroedd, y mae hi’n bwysicach yn awr nag erioed i gynhyrchu ystod eang o goed ifanc o hadau lleol, o’r safon uchaf, er mwyn sicrhau cynaladwyedd ein coedwigoedd yn y dyfodol.\n“Mae clefyd y llarwydd wedi cael effaith ddifrifol ar ein coedwigoedd yng Nghymru, gan effeithio ar oddeutu 6.7 miliwn o goed hyd a lled y wlad. Mae’n trawsnewid gwedd ein coetiroedd, yn ogystal â’n dulliau ni o’u rheoli.\nProfion casglu hadau\n“Cychwynnwyd prawf yn nhymor yr Hydref 2014 i gasglu hadau sawl rhywogaeth wahanol o goetiroedd de ddwyrain Cymru, gan gynnwys ffynidwydd Douglas, sbriws Norwy, cedrwydd coch, cochwydd California, sbriws Omorika, a phinwydd Macedonia.\n“Dyma’r poblogaethau a ddewiswyd fel ein cnydau gorau, cryfaf, ac iachaf, ac o ganlyniad yn addas ar gyfer casglu eu had. Cafodd y cnydau eu monitro’n ofalus er mwyn adnabod y cyfnod gorau i gasglu - blynyddoedd ‘mast’, ble cynhyrchir toreth o hadau gan y coed. Casglwyd yr hadau gyda llaw, a bu’n rhaid dibynnu ar brydiau ar ddringwyr proffesiynol i esgyn dros 40m i frig y coed!\n“Mae’n wych gweld y coed ifanc yn dychwelyd i’w cynefin. Mae ein planwyr yn dweud wrthym eu bod ymysg y ffynidwydd Douglas gorau iddynt eu plannu erioed.\n“Trwy blannu coed o had lleol gellir sicrhau eu bod eisoes wedi addasu ar gyfer amodau’r safle- ffactorau megis pridd, tirwedd, a hinsawdd. O ganlyniad, maent yn fwy tebygol o oroesi. Pe defnyddiwyd coed o rannau eraill o’r DU ni fyddent wedi gallu ymgartrefu cystal, na chynhyrchu coed o’r safon yr ydym ni am eu cael yma.\nGwedd newidiol ein coedwigoedd\n“Mae’r dyffryn nesaf- Cwmcarn- wedi cael ei effeithio’n arw gan glefyd y llarwydd, a thros y blynyddoedd diwethaf rydym wedi gorfod cael gwared ar oddeutu 160,000 o goed. Mae’n waith anodd mewn ardal sy’n cael ei ddefnyddio’n gyson ar gyfer gweithgareddau hamdden gan niferoedd enfawr o bobl- bu’n dipyn o her i’r tîm reoli’r gwaith coedwigaeth yn ogystal â chynnal nifer o lwybrau cerdded a beicio.\n“Cwblhawyd y gwaith torri yn rhanbarth deheuol y goedwig y llynedd, ac mae’r ail ran o’r gwaith o dorri coed yn y rhanbarth gogleddol eisoes wedi’i ddechrau. Rydym wedi dechrau ailblannu’n barod, gan ddefnyddio cymysgedd o goed llydanddail cynhenid a chonwydd.\n“Mae’n anorfod y bydd coedwigoedd megis Cwmcarn, ac eraill hyd a lled Cymru, yn edrych yn wahanol iawn yn y dyfodol. Ond trwy blannu ystod o rywogaethau o had lleol safonol, gallwn gryfhau ein coetiroedd yn wyneb clefydau a newid hinsawdd yn y dyfodol- gan sicrhau eu bod yn parhau i gynnig mwynhad a budd i bobl am flynyddoedd i ddod.”


Troed yn y Dwrs | Ffilm Cymru\nTroed yn y Dwrs\nRydym o’r farn bod angen i ddiwydiant ffilm Cymru fod yn gryf a chynaliadwy ac ar gael i bawb, beth bynnag fo’u cefndir, eu hincwm neu eu profiad. Dyna pam ‘rydym yn gweithio gyda phartneriaid, gan gynnwys Cymdeithasau Tai, awdurdodau lleol a chanolfannau gwaith, i roi mynediad i bobl na fyddent fel arall yn ystyried bod gyrfa mewn ffilm yn bosib, at rwydweithiau, gwybodaeth a chyfleoedd gwaith er mwyn eu galluogi i gael eu Troed yn y Drws.\n‘Rydym yn darganfod a chreu cyfleoedd yn lleol i bobl ddysgu am, a throsglwyddo sgiliau gwerthfawr fel gwaith coed, gwallt, colur a gwisgoedd ar setiau ffilm a theledu yng Nghymru. Mae’r mathau hyn o sgiliau a swyddogaethau hefyd yn werthfawr yn y sector creadigol ehangach, fel yn y theatr, mewn digwyddiadau, a thu hwnt.\n‘Rydym yn cynnig adnoddau a chefnogaeth am bethau fel cludiant a gofal plant, gan sicrhau fod Troed yn y Drws yn gyfle all weithio i chi, beth bynnag fo’ch amgylchiadau.\nYn bwysicaf oll, bydd Troed yn y Drws yn rhoi hyder a phrofiad ymarferol i chi wrth i chi gymryd y cam cyntaf ar y daith o sicrhau gwaith.\nMae rhai o’r bobl sydd wedi derbyn hyfforddiant o’r blaen wedi gweithio ar:\nBu i un ar ddeg o bobl dan hyfforddiant dreulio wythnos yn Ne Cymru ar set Apostle a wnaethpwyd i Netflix. Gareth Evans (The Raid) oedd y cyfarwyddwr. Michael Sheen (The Queen, The Twilight Saga) a Dan Stevens (Beauty and the Beast) oedd yn serennu. Bu i’r hyfforddiant hefyd gynnwys ymweliad â set Doctor Who yn stiwdios BBC Cymru / Wales ym Mhorth y Rhath.\nCafodd tri o bobl a gafodd hyfforddiant ar Apostle eu gwahodd i fynd ar leoliad am gyfnod hirach, a cael eu talu, ar set y ddrama gomedi newydd Denmark. Rafe Spall (Jurassic World: Fallen Kingdom) sy’n serennu, a chynhyrchwyd y ffilm gan Severn Screen. Bydd yn cael ei rhyddhau yn ddiweddarach eleni.\nCraith (De Cymru)\nCafodd deg cyfranogwr o Flaenau Gwent hyfforddiant ar set cyfres ddrama arswyd Severn Screen Craith / Hidden, gafodd ei darlledu ar S4C a BBC llynedd.\nCraith (Gogledd Cymru)\nCafodd Craith / Hidden ei ffilmio yng Ngogledd Cymru hefyd, a bu i Troed yn y Drws ddarparu lleoliadau ar-set i un ar ddeg o gyfranogwyr araill, yn ogystal ag wythnos o hyfforddiant pwrpasol.\nCafodd dri o siaradwyr Cymraeg fynd ar leoliad ar set drama S4C / BBC Cymru Wales, Un Bore Mercher / Keeping Faith gydag Eve Myles\nAr ein rhaglen Troed yn y Drws fwyaf cafodd 35 o gyfranogwyr gyfle i gysgodi a chael eu hyfforddi ar set y ffilm newydd Dream Horse. Toni Collette a Damian Lewis sy’n serennu yn yr addasiad dramatig newydd yma o stori ryfeddol Dream Alliance, pencampwr yn y byd rasio ceffylau. Saethwyd y ffilm yng ngwanwyn 2019 yn ac o amgylch Blaenafon, gydag Euros Lyn yn cyfarwyddo.\nHyfforddai Troed yn y Drws


Defnydd o adnoddau naturiol Cymru yn 'anghynaladwy' - BBC Cymru Fyw\nimage captionMae'r gylfinir mewn perygl o ddiflannu'n llwyr o gefn gwlad Cymru yn ystod yr 20 mlynedd nesa'\nMae Cymru'n defnyddio ei hadnoddau naturiol ar "raddfa anghynaladwy" ac eto i gyrraedd un o bedwar uchelgais y mae wedi gosod i daclo'r broblem, yn ôl ei phrif gorff amgylcheddol.\nDywed Cyfoeth Naturiol Cymru (CNC) bod angen "trawsnewid" y systemau bwyd, ynni a thrafnidiaeth er mwyn atal mwy o ddifrod.\nRhybuddiodd bod amser yn mynd yn brin "i osgoi sefyllfa drychinebus i Gymru a'r byd".\nDywedodd Llywodraeth Cymru fod y pandemig presennol yn gosod her ychwanegol ond fod hefyd yn "gyfle i ganolbwyntio ar adferiad gwyrdd yn ystod yr amser heriol hwn".\nDan y Ddeddf Amgylchedd - gafodd ei chyflwyno yn 2016 - mae'n rhaid i CNC gynhyrchu asesiad o gyflwr holl adnoddau naturiol y wlad bob pum mlynedd.\nMae hyn yn cynnwys popeth o aer a dŵr glân, i briddoedd, mwynau a chynefinoedd natur.\nMae'r adroddiad diweddara'n "ddarlleniad llwm", yn ôl Comisiynydd Cenedlaethau'r Dyfodol Sophie Howe.\nOherwydd y pandemig mae'n cael ei gyhoeddi'n raddol - gyda'r prif benawdau ac argymhellion nawr.\nBydd mwy o fanylder ynglŷn â chyflwr bob un o ecosystemau Cymru - o'i harfordir a'i moroedd, i afonydd, coetiroedd a thir fferm - yn cael ei gyhoeddi ym mis Mawrth.\nBeth sy'n digwydd i'r amgylchedd?\nMae'r adroddiad yn dweud mai prin iawn yw'r cynefinoedd bywyd gwyllt yng Nghymru sy' mewn cyflwr da - hyd yn oed mewn ardaloedd lle y dylen nhw fod yn cael eu hamddiffyn.\nYstyriwch afonydd er enghraifft - yr wythnos ddiwethaf fe gyhoeddodd CNC bod dros 60% o holl afonydd Ardal Cadwraeth Arbennig yn methu targedau llygredd ffosffad - sy'n gallu cael ei olchi i'r dŵr oddi ar dir fferm neu o'r system garthffosiaeth.\nDim ond 31% o'r wlad sy'n cael ei ystyried yn gynefin rhannol-naturiol - ac mae o leiaf 40% o hyn wedi'i wasgaru'n ddarnau bychain iawn.\nMae bywyd gwyllt yn dibynnu ar gynefinoedd sydd wedi'u glynu â'i gilydd - ond mae'r cysylltedd yma hefyd yn cael ei golli.\nMae'n golygu bod rhywogaethau eiconig fel y gylfinir mewn perygl o ddiflannu'n llwyr o gefn gwlad Cymru yn ystod yr 20 mlynedd nesa'.\nMae'r sefyllfa'n peryglu bywydau pobl hefyd - gydag ansawdd aer gwael yn cyfrannu at hyd at 2,000 o farwolaethau bob blwyddyn yng Nghymru - 6% o'r cyfanswm.\nAc mae 245,000 o adeiladu mewn perygl o lifogydd - problem sy'n debygol o waethygu o ganlyniad i newid hinsawdd.\nMae'r adroddiad yn dod i'r casgliad nad yw un o bedwar nod hir dymor a osodwyd gan CNC yn 2016 i sicrhau rheolaeth gynaliadwy o adnoddau naturiol wedi cael eu cyrraedd.\nOnd mae'n dweud nad yw hynny'n syndod mewn 'chydig flynyddoedd.\nMae'r adroddiad yn dweud bod yn rhaid i Gymru "drio syniadau, lansio arbrofion a chefnogi arloesedd" a thrawsnewid tri maes allweddol o'r economi ar frys.\nHynny yw y systemau bwyd, ynni a thrafnidiaeth.\nMae am weld pobl yn cael eu hannog i newid eu harferion byw - o amgylch diet a dewisiadau o ran teithio er mwyn lleihau'r pwysau ar adnoddau naturiol.\nPetai pawb ar y ddaear yn defnyddio adnoddau naturiol ar yr un raddfa â Chymru, byddai angen 2.5 planed i'n cefnogi, meddai.\nYn ôl cadeirydd CNC mae "dal i fod amser i newid trywydd tuag at gynaliadwyedd ond mae'n rhaid i ni weithredu nawr a gwneud hynny drwy sicrhau bod cymdeithas yn gweithio gyda'i gilydd".\nMae'r adroddiad yn galw am fwy o ddefnydd o dechnoleg ym myd amaeth i helpu lleihau'r angen am wrtaith, atal llygredd a chyfyngu ar faint o dir sy'n rhaid ei ffermio.\nMae'n awgrymu hefyd y byddai 'na "effaith gadarnhaol" petai cymdeithas yn lleihau faint o gig a llaeth maen nhw'n ei fwyta gyda mwy o ffocws ar dyfu planhigion.\nYn ôl Dr Hefin Williams, darlithydd yn yr amgylchedd amaethyddol ym Mhrifysgol Aberystwyth, mae hyn yn "benderfyniad ar lefel unigolion" a bod rhaid cofio bod amaethu da byw yn "asgwrn cefn i amaethu yng Nghymru".\nTra bod yr adroddiad yn amlinellu nifer o sialensiau i'r sector, dywedodd ei fod hefyd yn arddangos cyfleoedd y mae'r diwydiant mewn sefyllfa dda i elwa ohonynt.\n"Un o'r prif heriau sy' gynon ni o ran da byw yw sut 'da ni'n cynhyrchu digon o brotein i fwydo'n hanifeiliaid," meddai Dr Williams.\n"Ar hyn o bryd ry'n ni'n rhy ddibynnol ar fewnforio cnydau megis ffa soya. Ond mae 'na dipyn o botensial i wella'r sefyllfa hynny drwy dyfu cnydau megis maethion coch a gwyn, pys a chodlysiau eraill.\n"Byse strategaeth o'r fath yn galluogi ffermwyr i fynd i'r afael â'u costau bwydo nhw, a chynnig buddion amgylcheddol o ran lleihau'r angen am wrteithiau synthetig hefyd."\nRhaid i Gymru symud yn gyflym oddi wrth gynhyrchu trydan gan ddefnyddio tanwyddau ffosil at ddatblygiadau ynni adnewyddadwy.\nEr mae'r adroddiad yn rhybuddio bod y rheini hefyd yn gallu cyfrannu at bwysau amgylcheddol os nad oes digon o ystyriaeth yn cael ei roi yn ystod y broses gynllunio a tra'u bod yn cael eu hadeiladu.\nYn ôl Jess Hooper, rheolwr Ynni Morol Cymru - sy'n cynnal cynhadledd tridiau o hyd i arddangos potensial y sector yr wythnos hon - mae gan Gymru'r gallu i "arwain y byd" yn y maes.\n"Ar hyn o bryd mae gennym ni 16 o ddatblygwyr ynni morol sy'n actif yn y sector - yn helpu darparu economi carbon isel gyda'i swyddi, sgiliau a chyfleoedd ei hun. Diwydiant y gallwn ni ddweud sydd wedi'i dyfu gartref ac y gallwn ni ei allforio ar draws y byd," meddai.\nMae'r adroddiad hefyd yn galw am ffocws sylweddol ar leihau defnydd ynni a mwy o fesurau effeithlonrwydd ynni mewn adeiladau.\nMae gan Gymru, meddai, ymysg y stoc tai hynaf a lleiaf effeithlon yn Ewrop.\nMae defnydd ceir yng Nghymru yn uchel ar gyfer cymudo - gydag ond gostyngiad bach iawn wedi'i weld mewn allyriadau carbon o drafnidiaeth ers 1990.\nOnd mae'r adroddiad yn dweud nad yw symud pawb at gerbydau trydan yn "ateb cynaliadwy".\n"Mae angen newid systemig o ran sut a pham bod pobl yn teithio a'r hyn sy'n cael ei gludo," meddai.\nMae'n hyrwyddo cysyniad y fro 20 munud - sy'n deillio o Melbourne, Awstralia - lle mae cymdeithas drefol yn cael ei gynllunio mewn modd lle gall drigolion ateb eu holl ofynion dyddiol drwy gerdded pellter bach o'u cartrefi.\nYn ôl Comisiynydd Cenedlaethau'r Dyfodol: "Dyw hyn ddim jest ynglŷn â thargedau allyriadau carbon - mae gan yr atebion hyn fuddion pellach.\n"Mae gennym ni argyfwng gordewdra yng Nghymru a'r peth diwethaf ry'n ni eisiau yw mwy o bobl yn eistedd yn eu ceir."\nWrth groesawu'r adroddiad, dywedodd y Gweinidog Amgylchedd Lesley Griffiths ei fod yn cynnig "set gynhwysfawr o dystiolaeth inni ar gyflwr a thueddiadau adnoddau naturiol ac ecosystemau Cymru, yn ogystal ag edrych ar sut rydym yn cyflawni o ran rheoli gynaliadwy".\n"Wrth i ni barhau i wynebu'r heriau a berir gan bandemig Covid-19, rydym ni yn Llywodraeth Cymru wedi ymrwymo ein hunain dro ar ôl tro i ymateb amgylcheddol-gyfrifol i'r pandemig, a dyma ein cyfle i ganolbwyntio ar adferiad gwyrdd yn ystod yr amser heriol hwn," meddai.\nYchwanegodd ei bod hefyd yn "rhoi cyfle i ni drafod y rhan y mae'n rhaid i ni i gyd ei chwarae wrth wella cyflwr ein hecosystemau, fel y gallwn sicrhau eu bod yn cefnogi llesiant cenedlaethau i ddod".


Amlhau niwclear - Wicipedia\nLledaeniad gwybodaeth a thechnoleg ar gyfer cynhyrchu arfau niwclear i wledydd sydd heb y fath cyfleusterau yw amlhau niwclear. Câi ei wrthwynebu gan nifer o wledydd sydd yn berchen ar ac nid yn berchen ar arfau niwclear, sy'n ofni bydd rhagor o wledydd gydag arfau niwclear yn gallu cynyddu tebygolrwydd rhyfela niwclear, ansefydlogi cysylltiadau rhyngwladol neu ranbarthol, neu amharu ar sofraniaeth genedlaethol gwladwriaethau unigol. Mae gwledydd eraill wedi dilyn datblygiad arfau annibynnol eu hunain, yn bwrw amheuaeth ar awdurdod rhai gwledydd i fanylu pwy sydd yn gallu neu fethu cael arfau niwclear amddiffynnol eu hunain.\nMap o'r byd sy'n dangos y gwledydd sydd yn perchen ar arfau niwclear neu gyda'r dechnoleg i'w gwneud. Fe'i cynrychiolir â lliwiau: Pump "gwladwriaeth arfau niwclear" yr NPT Gwladwriaethau eraill sy'n meddu arfau niwclear Gwladwriaethau oedd yn meddu arfau niwclear yn y gorffennol Gwladwriaethau a amheuir o feddu arfau niwclear neu fod â'r dechnoleg i'w datblygu Gwladwriaethau sydd wedi rhoi heibio ei arfau/rhaglenni niwclear Gwladwriaethau sy'n meddu ar arfau niwclear ond heb eu mabywsiadau ar raddau sylweddol\nNi ddechreuodd ymgeision rhyngwladol i hyrwyddo atal amlhau niwclear nes hwyr y 1960au, ar ôl i bump wlad cael gafael ar arfau niwclear (gweler rhestr gwledydd gydag arfau niwclear). Ers hynny, bu cael a chynnal rheolaeth dros y deunyddiau arbennig sydd eu hangen i adeiladu'r fath arfau yn brif ganolbwynt cynigion i atal amlhau niwclear. Y brif ddefnyddiau a gânt eu rheoli o ran cynhyrchiad a dosbarthiad yw wraniwm cyfoethog iawn a phlwtoniwm. Ar wahân i gael gafael ar y defnyddiau arbennig yma, ystyrir moddau gwyddonol a thechnegol ar gyfer creu arfau niwclear elfennol (nid yw'n gweithio) i fod o fewn gafael y mwyafrif o wledydd.\nBu'r Asiantaeth Ynni Atomig Ryngwladol (IAEA) yn y brif sefydliad rhyngwladol dros atal amlhau niwclear ers ei sefydliad gan y Cenhedloedd Unedig yn 1957. Mae'n gweithredu system warchod fel y manylir yng Nghytundeb ar Atal Amlhau Arfau Niwclear (NPT) 1968. Mae wedi sicrhau cydweithrediad o ran datblygu ynni niwclear wrth ddiogelu bod gweithfeydd sifil wraniwm, plwtoniwm, ac eraill cysylltiedig yn cael eu defnyddio ar gyfer anghenion heddychlon yn unig ac nid yn cyfrannu mewn unrhyw ffordd tuag at amlhau neu raglenni arfau niwclear.\nYmwrthodwyd arfau niwclear gan y mwyafrif o wledydd, yn datgan bydd berchen arnyn nhw yn bygwth yn hytrach na gwella diogelwch cenedlaethol. Maent felly wedi croesawu'r NPT fel ymrwyniad cyhoeddus i ddefnyddio deunyddiau a thechnoleg niwclear am anghenion heddychlon yn unig. Drwgdybir nifer o wledydd eraill, ac unigolion o fewn gwledydd, o annog amlhau niwclear am elw naill ai cenedlaethol neu bersonol.\nWedi dod o "https://cy.wikipedia.org/w/index.php?title=Amlhau_niwclear&oldid=10970331"\nLast edited on 16 Awst 2021, at 17:31\nNewidiwyd y dudalen hon ddiwethaf ar 16 Awst 2021, am 17:31.


Gêm Golchwch y byd deinosoriaid Ar-lein. Chwarae am ddim\nGêm Golchwch y byd deinosoriaid\nWedi chwarae: 19244\nChwaraewch y gêm Golchwch y byd deinosoriaid Ar-lein:\nGêm Disgrifiad Golchwch y byd deinosoriaid\nYdych chi eisiau dysgu sut i oroesi a dinosoriaid yn byw? Yna, yn bendant mae angen i chi chwarae gêm fflachia byd deinosor. Yn y gêm hon rydych yn chwarae fel deinosor cyfrwng y mae angen pitatsya ar gyfer yr ymosodiad hwn brodyr llai. Rheoli bysellfwrdd . Chwaraewch y gêm Golchwch y byd deinosoriaid ar-lein.\nNodweddion technegol y gêm Golchwch y byd deinosoriaid\nGêm Golchwch y byd deinosoriaid Ychwanegodd: 28.09.2011\nMae'r gêm yn cael ei chwarae: 19244 amser\nGêm Rating: 3.92 allan 5 (196 amcangyfrifon)\nGemau fel y gêm Golchwch y byd deinosoriaid\nNewid Dino - 2\nLawrlwytho gêm Golchwch y byd deinosoriaid\nEmbed y gêm Golchwch y byd deinosoriaid ar eich gwefan:\nGolchwch y byd deinosoriaid\nI fewnosod y gêm Golchwch y byd deinosoriaid ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Golchwch y byd deinosoriaid, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Golchwch y byd deinosoriaid, hefyd yn chwarae yn y gêm:


Corwna Tsiec I 1 troy owns o arian Cyfradd cyfnewid\nData cyfraddau cyfnewid y Cenhedloedd Unedig ar 22/09/2020 08:30\nCorwna Tsiec I 1 troy owns o arian gyfradd gyfnewid heddiw. Corwna Tsiec yn 1 troy owns o arian heddiw.\nCorwna Tsiec I 1 troy owns o arian gyfradd gyfnewid heddiw\n1 Corwna Tsiec (CZK) yn hafal i 0.00177 (XAG)\n1 (XAG) yn hafal i 565.13 Corwna Tsiec (CZK)\nY gyfradd gyfnewid go iawn ar gyfer Corwna Tsiec i 1 troy owns o arian heddiw. Mae cyfradd gyfnewid Corwna Tsiec i 1 troy owns o arian yn digwydd unwaith y dydd. Mae gan y gyfradd cyfnewid arian cyfred werth cyfartalog y dydd yn ôl canlyniadau masnachu ar y gyfnewidfa ac fe'i gosodir am y diwrnod cyfan gan y banc cenedlaethol. Cymerir cyfraddau arian o ffynonellau dibynadwy.\n1 Corwna Tsiec yn hafal i 0.00177 1 troy owns o arian yn y banc Ewropeaidd heddiw. Cododd 1 Corwna Tsiec gan 0.000143 1 troy owns o arian heddiw ym mhrif fanc Ewrop. Heddiw, mae cyfradd gyfnewid Corwna Tsiec wedi codi yn erbyn 1 troy owns o arian yn Ewrop. Heddiw, mae 1 Corwna Tsiec yn costio 0.00177 1 troy owns o arian mewn banc Ewropeaidd.\nTrosi Corwna Tsiec I 1 troy owns o arian Corwna Tsiec I 1 troy owns o arian byw ar farchnad cyfnewid Forex Corwna Tsiec I 1 troy owns o arian Hanes y gyfradd gyfnewid\nCorwna Tsiec I 1 troy owns o arian Cyfradd cyfnewid heddiw yn 22 Medi 2020\nSut y gellir gweld cyfradd gyfnewid Corwna Tsiec i 1 troy owns o arian dros yr ychydig ddyddiau diwethaf yn ein sampl o'r gronfa ddata a ddangosir yn y tabl. Mae'r tabl yn cynnwys gwerthoedd cyfradd cyfnewid dros y dyddiau diwethaf. Cymharwch gyfradd gyfnewid Corwna Tsiec i 1 troy owns o arian dros yr ychydig ddyddiau diwethaf i ddeall dynameg y gyfradd gyfnewid. Mae cyfradd gyfnewid Corwna Tsiec i 1 troy owns o arian ar gyfer yfory yn dibynnu ar ddeinameg y gyfradd gyfnewid yn ystod y dyddiau diwethaf.\n22.09.2020 0.001788 0.000143 ↑\n20.09.2020 0.001645 -\n19.09.2020 0.001645 0.0000092862961044713 ↑\n18.09.2020 0.001636 -0.0000074144859142828 ↓\n17.09.2020 0.001643 0.000013671868967418 ↑\nI brynu 1 000 Corwna Tsiec fesul 1 troy owns o arian heddiw mae angen i chi dalu 1.77 XAG. 8.85 1 troy owns o arian cost 5 000 Corwna Tsiec yn y gyfradd gyfnewid gyfredol. Mae cost 10 000 Corwna Tsiec i 1 troy owns o arian bellach yn hafal i 17.70. I brynu 25 000 Corwna Tsiec fesul 1 troy owns o arian heddiw mae angen i chi dalu 44.24 XAG. Mae 1 Corwna Tsiec bellach yn hafal i 0.00177 1 troy owns o arian. Cyfradd swyddogol y banc cenedlaethol. Mae 1 Corwna Tsiec wedi dod yn ddrytach gan 0.000143 1 troy owns o arian heddiw yn ôl cyfradd gyfnewid banc y wlad .\n1.77 XAG 8.85 XAG 17.70 XAG 44.24 XAG 88.48 XAG 176.95 XAG 442.38 XAG 884.75 XAG\nMae 565.13 Corwna Tsiec heddiw yn costio 1 XAG yn y gyfnewidfa cyfradd. Mae 5 1 troy owns o arian bellach yn 2 825.65 Corwna Tsiec. I brynu 10 1 troy owns o arian ar gyfer Corwna Tsiec heddiw mae angen i chi dalu 5 651.29 CZK. 14 128.23 Corwna Tsiec, cost 25 1 troy owns o arian ar y gyfradd gyfnewid ar gyfer heddiw. Mae cyfradd gyfnewid Corwna Tsiec yn tyfu heddiw yn erbyn 1 troy owns o arian. Cost 1 Corwna Tsiec heddiw yw 0.00177 1 troy owns o arian, fel y sefydlodd banc cenedlaethol y wlad .\n565.13 CZK 2 825.65 CZK 5 651.29 CZK 14 128.23 CZK 28 256.45 CZK 56 512.91 CZK 141 282.27 CZK 282 564.53 CZK


Elk Ridge, Utah - Wicipedia\nSalem, Payson, Woodland Hills\nDinas yn Utah County, yn nhalaith Utah, Unol Daleithiau America yw Elk Ridge, Utah. Cafodd ei henwi ar ôl Cervus canadensis, ac fe'i sefydlwyd ym 1971.\nMae'n ffinio gyda Salem, Utah, Payson, Utah, Woodland Hills, Utah.Ceir 9 cylchfa amser yn UDA, ac mae hon yn perthyn i'r cylchfa amser a elwir yn: Cylchfa Amser y Mynyddoedd.\nMae ganddi arwynebedd o 7.312421 cilometr sgwâr ac ar ei huchaf mae'n 1,632 metr yn uwch na lefel y môr. Yn ôl cyfrifiad y wlad, poblogaeth y dref yw: 2,609 (2012); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Elk Ridge, Utah\nCeir nifer o bobl nodedig a anwyd yn Elk Ridge, gan gynnwys:\nTaylor Snyder chwaraewr pêl fas Elk Ridge, Utah 1994\nWedi dod o "https://cy.wikipedia.org/w/index.php?title=Elk_Ridge,_Utah&oldid=10109951"\nNewidiwyd y dudalen hon ddiwethaf ar 11 Ebrill 2020, am 17:29.


O Rwbel i Fenter | Tai Ceredigion\nO Rwbel i Fenter\n24th Ionawr 2020 24th Ionawr 2020\nMae 2020 yn dod â datblygiadau newydd cyffrous yn Llambed wrth i’r gwaith ar ailddatblygu safle Canolfan Dulais yn y dref gychwyn. Gyda chymorth buddsoddiad Cronfa Datblygu Rhanbarthol Ewrop a chyllid Targedu Buddsoddiad gan Lywodraeth Cymru, bydd y prosiect yn dod â buddsoddiad o £3.2m i’r dref.\nDatgelodd Tai Ceredigion – a brynodd yr adeilad gan Brifysgol Cymru y Drindod Dewi Sant ym mis Mawrth 2018 – y cynlluniau newydd cyffrous i ddymchwel hen adeiladau’r Llywodraeth ar ddechrau 2019. Cafodd y strwythur presennol ei inswleiddio’n wael ac nid oedd y system wresogi yn addas. Bydd y cynlluniau newydd yn creu unedau busnes ecogyfeillgar modern, yn enwedig ar gyfer busnesau busnesau bach a chanolig, elusennau a sefydliadau sy’n gweithio yn y sector gofal cymdeithasol. Bydd gan y ganolfan newydd gyfleuster telegynadledda a fydd yn gallu cael ei logi.\nRoedd swyddogion Cyngor Sir Ceredigion wedi cefnogi prosiect Canolfan Dulais trwy annog y datblygiad drwy geisiadau am gyllid. Mae’r cyngor hefyd yn chwarae rôl ymgynghorol ar y prosiect ac yn cynrychioli’r prosiect mewn trafodaethau gyda chyrff ariannu a’r bartneriaeth ranbarthol.\nMae’r contractwyr, TR Jones o Rydaman, wedi ennill y tendr a fe wnaethant gychwyn ar y safle ar 13 Ionawr 2020 i ddymchwel yr adeilad presennol. Bydd y datblygiad hefyd yn dod â gwaith adeiladu pwysig i fusnesau adeiladu lleol o fewn y dref.\nDywedodd y Cynghorydd Ellen ap Gwynn, Arweinydd Cyngor Sir Ceredigion: “Rydym yn gweld Canolfan Dulais yn flaenoriaeth i’r economi leol a rhanbarthol. Mae’n rhaid i ni greu gofodau modern i fusnesau lleol allu defnyddio ac i dyfu yno. Mae’r sector gofal cymdeithasol yn brin o gapasiti yn yr ardal lle gwelwn alw cynyddol. Rydym yn hyderus y bydd Canolfan Dulais yn gam pwysig tuag at dyfu’r sector.”\nYchwanegodd Steve Jones, Prif Weithredwr Tai Ceredigion: “Mae wedi cymryd llawer o waith caled gan ein tîm i gyrraedd y pwynt lle gall y contractwyr ddechrau ar y safle a’r gwaith adeiladu fynd yn ei flaen. Rydym yn ddiolchgar i Lywodraeth Cymru, Swyddfa Ewropeaidd Cymru a Chyngor Sir Ceredigion am rannu ein gweledigaeth ac am y gefnogaeth i helpu i wireddu’r syniad. Rydym yn edrych ymlaen at rannu’r wybodaeth ddiweddaraf am ddatblygiad a dechrau sgyrsiau gyda darpar denantiaid newydd ar gyfer yr adeilad.”\nDywedodd y Cynghorydd Rhodri Evans, Aelod Cabinet Cyngor Sir Ceredigion dros yr Economi ac Adfywio: “Rwy’n falch iawn bod adeilad o’r radd flaenaf ar gyfer busnesau cychwynnol a thwf, yn enwedig yn y sector Gofal Cymdeithasol, yn dod i Lambed gyda’r gwaith ar ddechrau. Mae Canolfan Dulais yn ddatblygiad hanfodol bwysig i’r ardal, y mae’r Cyngor yn falch o’i chefnogi.”\nDywedodd y Dirprwy Weinidog Tai a Llywodraeth Leol Hannah Blythyn: “Mae’n wych bod gwaith wedi dechrau ar y prosiect hwn. Mae Llywodraeth Cymru wedi buddsoddi £1,530,000 o arian a fydd yn helpu i wella mynediad i gyfleuster cymunedol pwysig, a fydd yn dod â phobl ynghyd, i helpu i fynd i’r afael ag unigedd cymdeithasol, cefnogi swyddi, darparu cyfleoedd hyfforddi a lleoli mentrau cymdeithasol.\n“Rydyn ni am gefnogi busnesau lleol, tyfu ein canol trefi gwych ac rwy’n edrych ymlaen at ei weld yn cymryd siâp.”\nArgraff Arlunydd o Canolfan Dulais.\n« Buddsoddiad o dros £3m ar gyfer Canolfan Fenter Gymdeithasol newydd Llanbedr Pont Steffan\nCoronafeirws COVID-19 »


Hyfforddiant Ymchwil Uwchraddedig :\tCymorth Dysgu i Fyfyrwyr ,\tPrifysgol Aberystwyth\nHyfforddiant Ymchwil Uwchraddedig\nManylion am yr Hyfforddiant Ymchwil\nSwyddfa Astudiaethau Uwchraddedig: Hyfforddiant Ymchwil\nPGM0120: Research Skills and Personal Development\nEfallai y bydd yn rhaid i rai myfyrwyr PhD astudio PGM0120 yn rhan o’u gofynion hyfforddiant ymchwil. Mae hwn yn fodiwl uwchraddedig 20 credyd. Bydd y Swyddfa Astudiaethau Uwchraddedig yn rhoi gwybodaeth lawn i fyfyrwyr cofrestredig. http://www.aber.ac.uk/cy/grad-school/\nMae Cymorth i Fyfyrwyr yn cyfrannu at y dysgu a’r asesu ar gyfer y modiwl hwn drwy seminarau datblygu ysgrifennu. Caiff y modiwl ei asesu drwy bynciau ymchwil a chyflwyniadau a phortffolios datblygu ymchwil ac ysgrifennu.\nRhaglen Ysgrifennu Ymchwil\nMae’r Rhaglen Ysgrifennu Ymchwil ar gyfer myfyrwyr Mphil a PhD yn eu hail a’u trydedd flwyddyn sy’n gweithio ar ysgrifennu eu traethawd ymchwil. Caiff y rhaglen ei threfnu gan y Swyddfa Astudiaethau Uwchraddedig a Chymorth i Fyfyrwyr. Mae’n cynnwys staff o amrywiaeth eang o adrannau academaidd yn y brifysgol. Gall hefyd gynnwys darlithwyr gwadd rhyngwladol.\nCynhelir y rhaglen ddwywaith y flwyddyn. Mae Rhaglen 1 yn gwrs preswyl deuddydd a gynhelir yn Neuadd Gregynog, ger y Drenewydd yng nghanolbarth Cymru ddiwedd Ebrill neu ddechrau Mai. http://www.wales.ac.uk/defaultpage.asp?page=E3000\nMae Rhaglen 2 yn gwrs 3 diwrnod a gynhelir ar y campws yn Aberystwyth. Fe’i cynhelir ddiwedd mis Mehefin. Gall rhaglen dau gynnwys darlithwyr ac ymgeiswyr Mphil neu PhD o Aberystwyth sy’n seiliedig mewn rhanbarthau neu wledydd eraill trwy fideo-gynadledda.\nI gofrestru ar gyfer y rhaglenni ysgrifennu, mae’n rhaid i ymgeiswyr gael eu henwebu gan eu goruchwylwyr. http://www.aber.ac.uk/en/grad-school/res-skills-training/res-writing/.\nSeminarau Astudio Effeithiol ddechrau’r tymor\nCyrsiau Israddedig yn Rhad ac am Ddim\nCyrsiau Uwchraddedig yn Rhad ac am Ddim\nYmgynghoriadau Ysgrifennu’r Gymdeithas Lenyddol Frenhinol\nCyrsiau Dysgu Saesneg\nCynllun Cymrodoriaeth y Gronfa Lenyddol Frenhinol\nSwyddfa Astudiaethau Uwchraddedig


Cronfa ddŵr Llwyn-onn - Parc Cenedlaethol Bannau Brycheiniog, Cymru\nBeth am ymestyn y coesau ar y daith yma ar hyd glannau’r dŵr? Yma gallwch fwynhau’r gwrthgyferbyniad rhwng llonyddwch planhigfa coniffer ar y naill law a’r dŵr agored ar y llaw arall, gyda phaned a rhywbeth i’w fwyta yn y fargen. Taith gerdded gradd 2 yw hon – llwybrau sydd ag wyneb caled neu gadarn ond â rhai rhannau ychydig yn fwy rhydd, goleddfau ysgafn a gatiau ond dim camfeydd. Mae prinder llefydd i eistedd hefyd.\n4.6km / 2.86milltir\nCefn Coed y Cymer (Cyfeirnod grid OS SO009121) (cod post CF48 2HU)\nEsgyniad 90m / 295ft\nByddwch yn camu i ganol coedwig conwydd distaw gyda thrwch o fwsogl sy’n rhoi ymdeimlad ffres i’r daith yn union ar ôl i chi groesi’r troad i’r maes parcio a thrwy’r safle picnic. Plannwyd y goedwig yn fuan wedi agor y Gronfa ym 1926 er mwyn atal erydiad y pridd o’r llechweddau i’r dŵr. Ysgogwyd adeiladu’r tair cronfa yng Nghwm Taf Fawr gan ddau haint o golera a phrofiadau torcalonnus trigolion yng Nghaerdydd ar ddiwedd y G19 a dechrau’r G20. Cewch gip ar yr olaf a’r mwyaf o’r tair cronfa rheng y boncyffion coed. Mae golygfeydd godidog yn ymagor o’ch blaen wrth i chi ddynesu at yr argae a cherdded drosti. Y newyddion da yw y gall dyfrgwn, gwyaich mawr copog, hwyaid llygad aur, hwyaid danheddog a chwtieir hefyd fanteisio bellach ar ddŵr glân y gronfa. Oedwch am ennyd i gael mwy o’r hanes gan y garreg gerdd a’r paneli ar hyd y daith.


Rhufeiniaid 2 Cwestiynau Astudiaeth Feiblaidd\nSut wnaeth y bobl gondemnio eu hunain?\nPam roedd y bobl hyn yn credu nad oedden nhw i gael eu condemnio?\nPam mae Duw yn hir yn dioddef gyda'r pechadur?\nPa wobrau sy'n cael eu rhoi yn ôl ein gweithredoedd?\nBeth yw'r ffordd sicr ar gyfer bywyd tragwyddol?\na. Pwy yw'r rhai sydd wedi pechu heb y gyfraith? b. Pwy yw'r rheini sydd wedi pechu gyda'r gyfraith?\nPam mae enw Duw yn cael ei gablu ymhlith y Cenhedloedd?\nBle ddylai ein henwaediad (ymrwymiad) i Dduw ddigwydd?\nGan bwy y dylem geisio canmoliaeth?


Taliesin Williams (1787-1847) : Iolo Morganwg a'r Traddodiad Rhamantaidd yng Nghymru, 1740-1918\nSyr John Morris Jones (1864-1929)\nCymdeithasau'r Cymry yn Llundain\nDavid Samwell (Dafydd Ddu Feddyg, 1751–98)\nJohn Walters, ieu. (1760–89)\nSyr Ifor Williams (1881-1965)\nHafanY ProsiectYr ArchifBywyd IoloGwaith IoloGohebiaeth\nBro IoloPobl IoloEtifeddiaeth IoloLlyfryddiaeth\nTaliesin Williams (1787–1847)\nUnig fab Iolo Morganwg oedd Taliesin Williams (Ab Iolo). Yr oedd yn ysgolfeistr ac yn fardd. Fe'i haddysgwyd am gyfnod byr yn Y Bont-faen cyn mynd i weithio fel saer maen gyda'i dad tua 1815. Bu hefyd yn cadw ysgol yn Silstwn a gweithiodd fel athro yng Nghastell-nedd hefyd.\nYm 1816 sefydlodd ei ysgol ei hun ym Merthyr Tudful, y 'Commercial School', gyda'r etifeddiaeth a gawsai oddi wrth John, brawd ei dad, a oedd wedi ennill ffortiwn wedi iddo ymfudo i Jamaica. Bwriad Iolo oedd gweld Taliesin yn ei olynu ac yng Ngorseddau'r Maen Chwŷf, o 1815 ymlaen, dechreuodd Taliesin gymryd rhan fwy blaenllaw mewn gweithgareddau gorseddol. Urddwyd ef yn Ofydd yn ei absenoldeb mewn gorsedd yn Llundain ym 1792 (roedd yn bump oed ar y pryd!), ond ym 1814, yn un o orseddau'r Maen Chwŷf ym Mhontypridd, daeth Taliesin i oed fel Derwydd.\nFel unig fab Iolo, ystyrid Taliesin fel etifedd, cyfryngydd a dehonglydd ei dad. Bu'n cynorthwyo Iolo i baratoi Cyfrinach Beirdd Ynys Prydain (1829) ar gyfer y wasg a daeth archif ei dad i'w ofal ef. Serch hynny, nid oedd Taliesin wedi sylweddoli mai creadigaeth ddychmygus ei dad oedd barddas. Trwy ei ymwneud â'r cymdeithasau Cymraeg amrywiol a fuasai'n ddiwyd hybu'r Orsedd, llwyddodd Taliesin i gynnal momentwm y cyfarfodydd Gorseddol ar ôl amser ei dad. Gweithiodd yn ddiarbed i olygu detholiad cynhwysfawr o ysgrifau ei dad ar barddas. Cyhoeddwyd Iolo Manuscripts (1848) gan y Welsh Manuscripts Society. Yr oedd Taliesin hefyd yn eisteddfodwr brwd a byddai Iolo yn ei gynorthwyo i lunio'i gerddi cystadleuol. Cafodd beth llwyddiant eisteddfodol wedi dyddiau Iolo. Gwobrwywyd ei awdl, 'Y Derwyddon' (Eisteddfod Caerdydd, 1834), a'i draethawd ar Goelbren y Beirdd (Eisteddfod y Fenni, 1838).\nNoddir y prosiect gan\nMap o'r Safle | Hawlfraint\ngwefan gan technoleg taliesin / mach2media


Sgwrsio Barra Bonita. Sgwrsio am ddim gyda dieithryn ar hap yn syth o Barra Bonita.\nCroeso i Chatroulette Barra BonitaCyswllt i berson aleatory unrhyw le yn y byd. Gyda Chatroulette Barra Bonita gallwch ddewis rhwng yr opsiynau canlynol:- Sgwrs am ddim gyda phob math o bobl o Barra Bonita. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Barra Bonita:


Corff i adolygu ymateb bwrdd iechyd cyn llofruddiaeth – Golwg360\nCorff i adolygu ymateb bwrdd iechyd cyn llofruddiaeth\n19 Chwefror 2018 am 16:36\nLlun: Bwrdd iechyd/Y Gwasanaeth Iechyd (GIG)\nBydd corff rheoleiddio yn cynnal adolygiad i’r modd yr oedd Bwrdd Iechyd Prifysgol Abertawe Bro Morgannwg (BIPABM) wedi delio gydag aelod o staff gafodd ei garcharu am oes am lofruddio cymydog.\nYn ystod mis Medi 2016 cafodd Kris Wade, 38, ei garcharu am oes am lofruddio Christine James yn ei fflat ym Mae Caerdydd. Roedd yn gweithio i BIPABM fel cynorthwyydd gofal adeg y drosedd.\nRoedd eisoes wedi ei wahardd o’i waith dros dro wrth aros am ymchwiliad i dri honiad ar wahan o ymosodiad rhywiol gafodd eu gwneud yn ei erbyn gan gleifion.\nCynhaliodd BIPABM adolygiad mewnol oedd yn ystyried y modd yr oedd cyflogaeth Kris Wade wedi cael ei rheoli, a’r modd roedd y bwrdd wedi ymdrin a’r tri honiad yn ei erbyn. Daeth y bwrdd iechyd i’r casgliad bod angen iddyn nhw wneud gwelliannau mewn sawl maes.\nYn ôl Arolygiaeth Gofal Iechyd Cymru, bydd eu hadolygiad yn ystyried adolygiad mewnol BIPABM ac yn cwestiynu os ydy’r Bwrdd Iechyd wedi cymryd camau priodol yn ei sgil.\nMae disgwyl i adolygiad yr Arolygiaeth, sydd wedi cael ei drefnu gan Lywodraeth Cymru, gael ei gwblhau erbyn mis Rhagfyr eleni, ac i adroddiad gael ei gyhoeddi ar ddiwedd y broses adolygu.\nY Dirpwy Archdderwydd Christine yw’r Cofiadur newydd\n‘Angen deg ysgol gynradd Gymraeg newydd i Gaerdydd erbyn 2021’\n“Yr un ddedfryd yn ddigon hir” i lofrudd dynes 65 oed, meddai ei mab\nDyn yn pledio’n euog o lofruddio ei gymydog\nCyn-Archdderwydd yn cyhoeddi cyfrol o’i hareithiau\nCyhoeddi ysgoloriaethau Llenyddiaeth Cymru


Gan barhau i gynnig arbenigwyr gwybodus a phynciau heriol i’w trafod, bydd Cymru dros Heddwch, ar y cyd â Phrifysgol Aberystwyth, yn cynnal Darlith Gyhoeddus ar ymateb Cymru i Argyfwng y Ffoaduriaid o Wlad Belg yn ystod y Rhyfel Byd Cyntaf.\nMae’r siaradwr gwadd, sef Christophe Declercq sy’n ddarlithydd yn UCL, wedi bod yn ymchwilio i hanes y ffoaduriaid Belgaidd ers dros ddegawd, ac mae'n swyddog cyswllt y DU ar gyfer prosiect a drefnir ar hyn o bryd gan Sefydliad Hanes Cymdeithasol Amsab, sy'n gysylltiedig â Phrifysgol Ghent, Gwlad Belg. Meddai: “Myfyrio ar y gorffennol i oleuo’r presennol yw pwrpas hanes. Bydd y broses hon o rannu gwybodaeth rhwng Gwlad Belg a Chymru yn gwella ein dealltwriaeth o hanes y Ffoaduriaid o Wlad Belg yn ystod y Rhyfel Byd Cyntaf, yng nghyd-destun argyfwng ffoaduriaid newydd sy'n dod i'r amlwg yn Ewrop, 100 mlynedd yn ddiweddarach. Roeddwn yn falch iawn i ymateb i'r cyfle hwn i rannu fy ngwaith ymchwil drwy'r prosiect Cymru dros Heddwch, yn Adran Gwleidyddiaeth Ryngwladol Prifysgol Aberystwyth.”\nDaeth dros 4,500 o ffoaduriaid o Wlad Belg i Gymru yn ystod y Rhyfel Byd Cyntaf, gan adael eto erbyn 1919 gydag ychydig iawn o olion ar wahân i waith celf, crefft a gwaith adeiladu sydd yn dal i gael eu gwerthfawrogi yng Nghymru heddiw. Mae'r rhain yn cynnwys y croglun wedi’i gerfio yn eglwys Llanwenog, Rhodfa'r Belgiaid ym Mhorthaethwy ac o’r arwyddocâd cenedlaethol mwyaf, cerfwaith cywrain ‘Cadair Ddu’ Eisteddfod Genedlaethol 1917, a ddyfarnwyd i’r bardd Hedd Wyn a fu farw ynghynt yn Passchendaele.\nMedrwch ddefnyddio lluniau o’r Gadair Ddu neu o Rodfa’r Belgiaid oddi ar ein safle we www.cymrudrosheddwch.org .\nCapsiwn llun: Rhodfa’r Belgiaid Porthaethwy Môn, yn rhan o’r etifeddiaeth a adawyd gan y ffoaduriaid o Wlad Belg.\nCapsiwn llun: Cadair Ddu Hedd Wyn a luniwyd gan Eugeen Vanfleteren, ffoadur o Mechelen, Gwlad Belg.


Categori: Chwaraeon, Iaith, Llenyddiaeth, Newyddion\nMae un o eirth anwylaf Cymru yn ymuno a thîm pêl droed Cymru yn ei antur ddiweddaraf.\nYn Alun yr Arth a’r Gêm Bêl-droed gan Morgan Tomos, caiff Alun y cyfle i ymarfer gyda thîm pêl droed Cymru. Ond, dyw e ddim yn gallu chwarae pêl droed yn dda iawn felly mae’n penderfynu bod yn ddyfarnwr. Ond sut ddyfarnwr yw Alun, tybed?\n"Cefais fy ysbrydoli gan lwyddiant tîm pêl droed Cymru ar gyraedd yr Ewros’ eglurodd yr awdur, Morgan Tomos wrth drafod beth sbardunodd antur ddiweddaraf Alun.\n"Ond fedra i ddim cicio pêl i achub fy mywyd!’ ychwanegodd, ‘Mae hynny’n gyffredin rhwng fi ac Alun!"\nDaw Morgan Tomos o Gaernarfon yn wreiddiol ond mae’n byw bellach yn ardal Pwllheli. Mae wedi’i hyfforddi fel animeiddiwr ac mae wrth ei fodd yn teithio o gwmpas ysgolion Cymru yn trafod llyfrau a chynnal gweithdai.\nLansio gwefan ac ap\nDyma’r 24ain llyfr i gael ei gyhoeddi yng nghyfres Alun yr Arth. Mae dros 50,000 o lyfrau Alun yr Arth wedi ei gwerthu erbyn hyn ac yn ddiweddar lansiwyd gwefan newydd sbon Alun yr Arth ynghyd ag apiau a chyfrif Twitter. Mae’r gyfres wedi hen hawlio ei lle bellach fel un o gyfresi mwyaf poblogaidd erioed i blant bach dan 7 oed.\nBydd tîm pêl-roed Cymru yn chwarae eu gêm gyntaf yn erbyn Slovakia ar yr 11 o Fehefin yn Bordeaux.\n"Dwi’n edrych ymlaen yn fawr at weld campau tîm Cymru yn y bencampwriaeth yn Ffrainc ac mi rydw i ac Alun, ynghyd â chriw Y Lolfa, yn dymuno pob lwc iddyn nhw!" ychwanegodd Morgan.\nOs oes gennych chi ddatganiad neu newyddion am eich sefydliad neu fusnes yna danfonwch y manylion atom ni ac fe wnawn ni rhoi'r gair ar led. E-bostiwch datganiad@lleol.cymru


Y Chwedl Arthuraidd cyn 1100\nCY10110 + CY10210 + CY10310 + CY10410 NEU CY10510 + CY10610 + CY10710 + CY10810\nCymraeg Lefel 1 (cyfartaledd o 40% rhwng y 4 modiwl) gydag o leiaf 50% yn y modiwlau iaith yn achos myfyrwyr ail iaith\nDarlith 11 x Darlithoedd 2 Awr\nAsesiad Semester Traethawd 3000 o eiriau Traethodau: 3.000 o eiriau 50%\nAsesiad Ailsefyll traethawd 3000 o eiriau 50%\nArholiad Ailsefyll 2 Awr arholiad atodol 50%\nAdnabod y testunau mwyaf perthnasol ar gyfer olrhain datblygiadau cynharaf y chwedl Arthuraidd;\nPwyso a mesur y dadleuon o blaid ac yn erbyn y gred fod Arthur yn berson hanesyddol o gig a gwaed;\nDeall a dadansoddi o leiaf ddwy gerdd gynnar o safbwynt yr hyn a ddywedir ynddynt am y chwedl Arthuraidd;\nDeall a dadansoddi testun rhyddiaith ‘Culhwch ac Olwen’ o safbwynt yr hyn a ddywedir ynddo am y chwedl Arthuraidd;\nDarllen a dehongli testunau barddonol a rhyddiaith Cymraeg Canol;\nOlrhain trosglwyddiad ansefydlog a gwerthfawr y testunau a astudir drwy gyfrwng llawysgrifau cynnar;\nDeall natur y delfryd arwrol yn yr Oesoedd Canol o safbwynt Cymreig.\n2 awr o ddarlithoedd yr wythnos am gyfnod o 11 wythnos.\n1. Y maes llafur: braslun o’r maes ac o’r ffynonellau perthnasol;\n2. A oedd Arthur yn ddyn o gig a gwaed? Astudio’r ffynonellau;\n3. Darllen ac astudio ‘Pa Ŵr yw’r Porthor’;\n4. Darllen ac astudio ‘Pa Ŵr yw’r Porthor’;\n5. Darllen ac astudio ‘Preiddiau Annwfn’;\n6. Darllen ac astudio ‘Preiddiau Annwfn’;\n7. Darllen ac astudio rhannau o chwedl ‘Culhwch ac Olwen’;\n8. Darllen ac astudio rhannau o chwedl ‘Culhwch ac Olwen’;\n9. Darllen ac astudio rhannau o chwedl ‘Culhwch ac Olwen’;\n10. Darllen ac astudio rhannau o chwedl ‘Culhwch ac Olwen’;\n11. Astudio’n fras rai ffynonellau eraill, megis cerddi eraill cynnar a rhai o fucheddau’r seintiau.\nAc ystyried enwogrwydd y Brenin Arthur mewn diwylliant Eingl-Americanaidd poblogaidd, nid yw efallai’n syndod fod gwreiddiau Cymreig yr arwr enwog hwnnw’n aml wedi eu hesgeuluso. Mae deuoliaeth ddiddorol yn perthyn i’r ffaith fod rhai o’r ffynonellau cynharaf sy’n ymwneud ag Arthur yn ei ddarlunio fel rhyfelwr o Frython a enillodd ei fri yn ymladd yn erbyn y bobl a elwir heddiw yn Saeson. Er prinned y ffynonellau Cymraeg a Lladin cynnar sy’n rhagddyddio Historia Regum Brittanie Sieffre o Fynwy, fe bery eu gwerth a’u harwyddocâd yn bynciau llosg hyd heddiw.\nYn sgil pwysigrwydd y ffynonellau hynny i ddiwylliant a hanes Cymru, diben y modiwl hwn yw cynnal y diddordeb yn y maes mewn cyd-destun academaidd Cymraeg. At hynny, mae astudiaeth o’r maes yn fodd hwylus o ymgyfarwyddo â nifer o wahanol feysydd eraill, megis hanesyddiaeth (Historia Brittonum), barddoniaeth gynnar (‘Preiddiau Annwfn’), chwedlau cynnar (‘Culhwch ac Olwen’) a bucheddau seintiau fel Cadog ac Illtud. Mae hefyd yn gyflwyniad defnyddiol i’r ddisgyblaeth o ddarllen testunau Cymraeg Canol.\nBwrir golwg yn y modiwl hwn ar y testunau cynharaf sy’n ymwneud â’r chwedl Arthuraidd. Beth sydd ar ôl i’w weld o Arthur ar ôl diosg coron aur y brenin poblogaidd, gwisg urddasol ymerawdwr y rhamantau Ffrengig a’r fantell ddychmygus a roddwyd iddo gan Sieffre o Fynwy? Mae’r ateb yn aml yn ansicr ond bob tro’n gyffrous ac amlweddog. A fu Arthur hanesyddol o gig a gwaed? Edrychir yn fanwl ar y ffynonellau a ystirir weithiau’n rhai hanesyddol.\nEdrychir hefyd ar y ffynonellau mwy niferus sy’n creu darlun o Arthur fel arwr a phennaeth ar fintai o ryfelwyr. Astudir dwy gerdd, y naill o Lyfr Du Caerfyrddin, sef ‘Pa Ŵr yw’r Porthor’, a’r llall o Lyfr Taliesin, sef ‘Preiddiau Annwfn’. Astudir hefyd rannau o chwedl ‘Culhwch ac Olwen’ sy’n ymwneud ag Arthur a’i wŷr, yn enwedig Cai a Bedwyr. Bydd darllen yn ofalus a thrylwyr destunau Cymraeg Canol yn rhan allweddol o’r gwaith hwn.\nCyfathrebu Ceir yn y darlithoedd elfen o drafod a chyd-ddarllen, ac anogir y myfyrwyr i gyfathrebu’n effeithiol yn hyn o beth. At hynny, disgwylir i’r myfyrwyr gyfrathrebu’n effeithiol yn ysgrifenedig wrth lunio’r traethawd ac wrth gwblhau’r arholiad.\nDatblygu personol a chynllunio gyrfa Datblygir sgiliau hanfodol (megis delio â llif gwaith yn wythnosol, trefnu amser yn effeithlon a chyflawni ymchwil yn annibynnol) drwy gydol y modiwl.\nDatrys Problemau Datblygir drwy’r darlithoedd allu’r myfyrwyr i ddatrys problemau yn ymwneud â darllen yn fanwl destunau Cymraeg Canol.\nGwaith Tim Anogir y myfyrwyr i drafod a chyd-ddarllen yn y darlithoedd wrth astudio’r testunau.\nGwella dysgu a pherfformiad ei hun Anogir y myfyrwyr i wella eu gallu i ddarllen a dehongli testunau Cymraeg Canol yn wythnosol\nRhifedd Mae rhoi ystyriaeth i berthynas gwahanol destunau yn ôl y dyddiadau pan gawsant eu creu yn rhan o’r gwaith.\nSgiliau pwnc penodol Y gallu i ddarllen a deall testunau barddonol a rhyddiaith Cymraeg Canol, a thrwy hynny i ddysgu mwy am ddatblygiad yr iaith Gymraeg o’r Oesoedd Canol hyd heddiw.\nSgiliau ymchwil Asesir y gallu i ymchwilio’n annibynnol ac i bwyso a mesur testunau a gwybodaeth yn feirniadol yn Asesiad 1 a 2.\nTechnoleg Gwybodaeth Anogir y myfyrwyr i wneud defnydd o’r Bwrdd Du ac i ddod o hyd i ddelweddau o rai o’r ffynonellau perthnasol ar lein (er enghraifft, cerddi o Lyfr Du Caerfyrddin ar wefan y Llyfrgell Genedlaethol).


rhaglen yn cipio gwobr John Hefin\nMae rhaglen o gyfres S4C Sinema'r Byd wedi ennill gwobr arbennig yng Ngŵyl Ffilm Bae Caerfyrddin. Cafodd Dad, yr rhaglen gyntaf yn y gyfres, wobr John Hefin am greu ragoriaeth greadigol a gwthio ffiniau ffilmiau naratif.\nRoedd John Hefin yn bennaeth drama BBC Cymru, yn gyfarwyddwr artistig gyntaf Ffilm Cymru ac fe'i anrhydeddwyd yn 2009 ar MBE am ei wasanaeth i ffilm a drama Cymraeg. Mae John hefyd yn cael ei gofio fel un o sefydlwyr Pobol y Cwm yn 1974.\nPwrpas gwobr John Hefin yw i annog mwy o ffilmiau byr Cymraeg a chynnig llwyfan i arddangos y gwaith i gynulleidfa rhyngwladol.\nMeddai Sioned Wyn Roberts, Comisiynydd Cynnwys Plant S4C, "Rydym ni’n hynod o falch o gael gwobr John Hefin sy'n cydnabod cyfraniad un o raglenni o gyfres Sinema'r Byd. Mae’r gyfres yn delio ag amryw o faterion sy'n herio plant ar draws y byd a’r rhaglen Dad yn benodol wedi’i lleoli yng Nghymru. Braint o’r uchaf yw cael ennill gwobr John Hefin sy'n un o arwyr y diwydiant ffilm a theledu yng Nghymru a chael gwybod bydd y ffilm yn cael ei harddangos yn rhyngwladol."\nCyfres o ffilmiau byr o Gymru a phob cwr o'r byd yw Sinema'r Byd, gyda straeon penodol am blant sy'n wynebu her. Yn yr rhaglen, mae Cai sydd yn ddeg oed, yn delio gydag effaith rhyfel ar ei deulu. Pan ar ei wyliau ym Mhenrhyn Gŵyr, mae Cai yn dod yn ffrindiau gydag Amir, ffoadur sy'n delio â’i broblemau ei hun.\nGallwch wylio’r rhaglen ar-lein ar wefan S4C\nCyflwynwyd y wobr mewn seremoni wobrwyo yng Ngwesty Parc y Strade yn Llanelli nos Sul, 17 Mai.\non 24/12/2019 - 10:46 am


Newyddion - Hawlio iawndal 'yn rhemp' For a better experience on your device, try our mobile site. Rydym yn defnyddio cwcis i sichrau ein bod yn rhoi’r profiad gorau posibl i chi ar ein gwefan. Rydym hefyd yn defnyddio cwcis i sichrau ein bod yn dangos hysbysebion sy’n berthnasol i chi. Os hoffech chi barhau heb newid eich gosodiadau, byddwn yn cymryd eich bod yn hapus i dderbyn pob cwci. Fodd bynnag, gallwch newid eich gosodiadau cwci unrhywbryd. Parhau Dysgwch mwy ]]> Linciau mynediad Neidio i'r cynnwys Neidio i wefannau lleol eraill Cymorth Hygyrchedd Llywio drwy’r BBC Newyddion Sport Tywydd Capital Dyfodol TV Radio Mwy Term chwilio: Hafan\nHawlio iawndal 'yn rhemp' Mae rhai yn credu bod angen cymryd camau i roi terfyn ar y 'diwylliant iawndal'\nDywedodd Amanda Thomas, sy'n darlithio ar addysg blynyddoedd cynnar ym Mhrifysgol De Cymru: "Rwy'n gwybod am athrawon sydd wedi rhoi'r gorau i fynd a'u plant ar dripiau ysgol.\nNifer achosion llwyddianus yn eu herbyn\nBlaenau Gwent 2 (1 achos yn parhau)\n0 Bro Morgannwg 15\nGwynedd 13 (8 achos yn parhau)\n£3,525 Merthyr Tudful\nPen-y-bont ar Ogwr 22\n£189,934 Sir Benfro 6\nSir Ddinbych 11 (1 achos yn parhau) £8,300\nSir Gar 24 (12 achos yn parhau)\nSir Fynwy 0\nSir y Fflint 10 (6 achos yn parhau) £79,977 Tor-faen 24 (15 achos yn parhau)\n£4085 Wrecsam 5\nTua £ 6,000\nYnys Môn 4\n21 AWST 2012, HAFAN


Blog yr Hogyn o Rachub: Dechreuad y Flwyddyn Newydd\nIachawdwriaeth mai’n flwyddyn ryfedd hyd yn hyn. Heddiw fydd y diwrnod cyntaf o 2009 i mi fynd heb alcohol. Heblaw os cyfrwch chi ddoe, ond dwi ddim am wneud hynny oherwydd dydd Sul oedd ddoe ac mi fydda i’n swnio’n llai hardcôr os dyweda i hynny.\nMae’r goryfed dwys, hyfryd hwn wedi magu ambell ganlyniad, a gall dydd Sul yn aml fod yn ddiwrnod peryglus. Y cyntaf ydi’r paranoias ôl-yfed y bydda i’n eu cael; maen nhw’n ofnadwy – fydda i yn fy ngwely nos Sul yn clywed popeth a’m meddwl yn rasio, sy’n golygu er nad ydw i’n yfed ar ddydd Sul fel rheol, fydda i’n aml iawn yn y gwaith ddydd Llun heb gysgu fawr ddim, wedi treulio noson yn meddwl am ysbrydion a llofruddwyr a phethau felly.\nYr ail berygl ydi’r gwaethaf. Anaml gwyd ei ben ond bydd siopa bwyd a chwithau’n chwil o’r noson gynt yn ddiddorol. Ddoe ro’n i’n chwil ers nos Galan i bob pwrpas, a dreuliais yn y Bae yng nghwmni Rhys, Ceren, Sioned a Caryl Parry-Jones, sydd wedi meddiannu S4C dros y dyddiau diwethaf. Pwy arall ifanc greaduriaid a dreuliant y flwyddyn newydd yn ceisio dyfalu digwyddiadau'r flwyddyn a fu yn ôl Wedi 7 - Wedi 2008?\nOnd dwi’n mwydro rŵan a tha waeth am hynny sut bynnag. Llwyddais wario ugain punt yn Morristons, gyda chynhwysion yn amrywio o dwb mawr o hufen iâ cyfoethfawr ei flas, cacennau afalau Mr Kipling, sy’n gwneud cacennau da medda nhw ond dydi hynny ddim yn cyfiawnhau rhywun sy’n byw ben ei hun yn prynu bocs gan fod 8 am bris 6; a chynhwysion i wneud cyri. Unwaith ffycin eto.\nFelly fydd gen i ddim dewis rŵan ond cael cyri arall, ar y rêt yma fyddai’n Indian cyn diwedd Ionawr.\nmwydrwyd gan Hogyn o Rachub am 09:53


BBC Cymru - Tiwtoriaiad - Gwneud y Gorau o Ddeunyddiau Sain\nBBC HomepageCymru'r Byd\nGwneud y Gorau o Ddeunyddiau Sain\nDulliau cyffrous o ddefnyddio sain yn y dosbarth\nDEFNYDDIO'R DARNAU YN Y DOSBARTH\nEr bod yr eitemau sain a geir ar y wefan hon wedi eu dethol ar gyfer myfyrwyr Safon Uwch neu Hyfedredd, maen nhw'n amrywio o ran hyd ac anhawster. Cyn dechrau, sicrhewch fod y darn yn addas i lefel eich dosbarth. Yn ddelfrydol, dylai fod yn ddigon dealladwy i gynnal diddordeb ond yn cynnwys rhai nodweddion newydd a fydd yn ymestyn gwybodaeth a hyfedredd y myfyrwyr.\nCyn dechrau, sicrhewch eich bod yn esbonio ystyr unrhyw eiriau allweddol sy'n anghyfarwydd. Gellid gofyn i bobl wrando am y geiriau hyn yn benodol yn ystod y gwrandawiad cyntaf.\nWedyn, ar ôl sicrhau bod lefel y sain yn dderbyniol i bawb, gadewch i'r dosbarth wrando ar y darn cyfan. Gwrando a DeallDefnyddiwch yr adran 'Gwrando a Deall' i brofi dealltwriaeth y myfyrwyr. Bydd eu hymateb yn dangos ichi unrhyw beth nad ydynt wedi ei ddeall. Mae hyn yn caniatáu i aelodau'r dosbarth rannu gwybodaeth â'i gilydd. Rhowch gyfle i bawb fod yn rhan o'r broses addysgu gan fod pob aelod yn meddu ar wahanol eitemau o wybodaeth i'w rhannu. Lle bo darn arbennig yn peri trafferth, gellir ei ynysu ac ymdrin ag ef fesul cymal trwy ddefnyddio'r botwm saib ar y peiriant.\nGwaith CartrefGallwch ddefnyddio'r ymarferion iaith naill ai yn y dosbarth neu eu gosod yn waith cartref. Wrth ddilyn y trywydd cyntaf, anogwch y myfyrwyr unwaith eto i helpu ei gilydd a rhannu gwybodaeth. Wedi'r cyfan, ffenomen gymdeithasol yw iaith.\nTafodieithoeddBydd llawer o dafodieithoedd a chyweiriau'r Gymraeg yn ddieithr i'r dysgwr. Wrth wrando ar y darnau, dylid tynnu sylw at brif nodweddion yr iaith o ran cystrawen, ynganiad a geirfa. Mae ceisio dyfalu o ble mae siaradwr yn dod yn gallu bod yn hwyl ac yn ymarfer buddiol wrth ymgyfarwyddo â'r tafodieithoedd.\nTrafod CynnwysDiddordeb i leiafrif yn unig yw'r iaith per se. Bydd y rhan fwyaf yn gweld y Gymraeg ond yn gyfrwng i ddilyn diddordebau eraill. Felly, mae'n bwysig trafod cynnwys y darnau, y syniadau a'r farn a fynegir. Ceisiwch gael y dosbarth i drafod pethau ymhlith ei gilydd mewn parau, grwpiau neu fel cyfangorff.\nGloywi IaithUn o brif ddibenion yr adnoddau hyn yw gloywi a chyfoethogi iaith. Ym mhob uned nodir ymadroddion, diarhebion etc. Gosodwch nod o ddysgu rhyw briod-ddull neu ymadrodd newydd bob wythnos gan gofio bob amser bod gormod o bwdin yn gallu tagu'r ci!\nGwaith ChwilotaMae'r cyfnod rhwng sesiynau yn bwysig a dylid ceisio cael myfyrwyr i ddefnyddio'r amser hwn yn greadigol. Dyna pam mae awgrymiadau ynglŷn â gwaith ysgrifennu a gwaith chwilota. Os caiff myfyrwyr unrhyw drafferth i ddeall wrth wrando ar eitem yn eu cartrefi, gallant gyfeirio at y trawsgrifiad ond ni ddylid gwneud arfer o hyn. Dylid ystyried y trawsgrifiad ond yn gymorth wrth gefn mewn gwir argyfwng. Nod gwaith cartref bob amser yw ategu gwaith y dosbarth a sbarduno'r dysgwyr i ddefnyddio'r holl adnoddau llyfryddol, cyfryngol a dynol sydd o fewn eu cyrraedd.\nDyfal doncYn olaf, rhaid pwysleisio nad dros nos y bydd unrhyw un yn dod i ddeall holl amrywiaeth yr iaith lafar. Mae'n broses araf a 'Dyfal donc!' yw'r cyngor gorau y gellir ei roi i bob dysgwr yn yr achos hwn.


AC Arfon Siân Gwenllian yn cefnogi'r ymgyrch i ddod ag Eisteddfod ddi-ffiniau i Gaernarfon - Plaid Cymru Arfon\nAC Arfon Siân Gwenllian yn cefnogi'r ymgyrch i ddod ag Eisteddfod ddi-ffiniau i Gaernarfon\nPostiwyd ar December 20 2018, 3:18 yh\nMae AC Arfon, Siân Gwenllian yn datgan ei chefnogaeth i gais Caernarfon i gael cynnal Eisteddfod ddi-ffiniau heb dâl mynediad yn y dref yn 2021.\nMeddai Siân Gwenllian: “Byddai cynnal yr Eisteddfod yng Nghaernarfon yn rhoi cyfle i bobol o bob man drochi eu hunain yn y diwylliant a’r iaith am wythnos gyfan a mwynhau’r holl elfennau mae’r ŵyl yn eu cynnig.\n“Yn ddiweddar cynhaliodd Cyngor Tref Caernarfon gyfarfod cyhoeddus ynghylch y posibilrwydd o wahodd yr Eisteddfod i Gaernarfon yn 2021. Yn benodol, gweledigaeth y Cyngor Tref yw cynnal Eisteddfod led-debyg i’r un a fu yng Nghaerdydd eleni – hynny yw, eisteddfod “agored, ddi-ffiniau a chynhwysol”, i’w lleoli’n bennaf ar strydoedd y dref heb dâl mynediad cyffredinol. Mae’r dref eisoes wedi dangos ei gallu i gynnal digwyddiadau mawr o’r fath yn sgil yr Ŵyl Fwyd hynod lwyddiannus sydd wedi’i threfnu yno ers rhai blynyddoedd bellach. Mae’r Cyngor Tref hefyd wrthi’n gwneud gwaith sylweddol i fapio lleoliadau posibl ac mae wedi dechrau gwneud trefniadau ymarferol ar gyfer cynnal Eisteddfod stryd arfaethedig yn 2021.\n“Credaf y gallai cynnal Eisteddfod agored yng Nghaernarfon fod o fudd mawr nid yn unig i’r Gymraeg yng Ngwynedd ond hefyd i sefyllfa’r iaith yng Nghymru benbaladr. Byddai gan Eisteddfod o’r fath rôl amlwg yn strategaeth y llywodraeth i greu miliwn o siaradwyr gan gyflwyno’r Gymraeg fel iaith fyrlymus a byw yn un o gadarnleoedd y Gymraeg. Caernarfon yw Prifddinas y Gymraeg. Gyda 80%+ o’r trigolion yn siarad Cymraeg, dyma iaith fyw y stryd, y siop, yr ysgol a’r dafarn a byddai dod a’r Eisteddfod i’r dref unigryw hon yn dangos i weddill Cymru fod y Gymraeg yn ffynnu yn gymdeithasol ac yn economaidd.\nYchwanegodd Hywel Williams AS: “Mi fyddai dod ag Eisteddfod ddi-ffiniau i’r dre unigryw hon yn denu pobl newydd at yr iaith, yn creu profiadau newydd i ddysgwyr a siaradwyr Cymraeg o’r ardal hon ac o rannau eraill o Gymru sydd ddim yn cael y cyfle i glywed a gweld y Gymraeg yn fyw fel iaith gymdeithasol gwbl naturiol. Mae’n gyfle unigryw i bobl gael blas ar y Gymraeg fel iaith gymunedol ble mae pobol yn byw eu bywydau drwy gyfrwng yr iaith heb gwestiynu hynny.”


Fandaliaeth i Barc Bute - Bute park\nOfferynnau Taro a Chwarae Parc Bute\nFandaliaeth i Barc Bute\nCyhoeddwyd 19th Tach, 2021\nRydym am ddiolch i bawb am eu cefnogaeth anhygoel yn dilyn y fandaliaeth ofnadwy ddiweddar ym Mharc Bute.\nRydym yn gwybod bod llawer ohonoch yn rhannu ein tristwch a’n rhwystredigaeth ynghylch y gweithredoedd di-synnwyr hyn o fandaliaeth ac rydych yn gofyn sut y gallwch chi helpu. Diolchwn i chi am hynny.\nMae tudalen Just Giving wedi’i sefydlu gan Berchennog Caffi’r Ardd Gudd ym Mharc Bute.\nBydd yr arian a godir yn cael ei dalu’n uniongyrchol i Gyfeillion Parc Bute a’i wario’n benodol fel cyfraniad at waith adfer.\nI gefnogi’r ymgyrch hon, ewch i’r dudalen yn uniongyrchol.\nMae ein tîm yn brysur iawn yn trwsio’r difrod a gwneud pethau’n ddiogel ac yn gweithio gyda’r heddlu. Gallwn eich sicrhau y byddwn yn cefnogi pawb y mae’r drosedd hon yn effeithio arnynt.\nByddwch yn amyneddgar wrth i ni geisio trwsio’r hyn y gallwn a gweithio i asesu hyd a lled y drosedd hon. Yn anffodus, rydym yn dod o hyd i fwy o ddifrod bob dydd gan gynnwys llosgi bwriadol a difrod i seilwaith ac adeiladau yn ogystal â’r coed, y planhigion, y planhigfeydd, y gorchuddion tyllau a’r biniau sydd wedi’u dinistrio.\nRwy’n annog unrhyw un sydd ag unrhyw wybodaeth i gysylltu â Crimestoppers ar 0800 555 111 i helpu i ddelio â’r weithred ofnadwy hon o fandaliaeth.”\nMae Parc Bute yn parhau’n barc gwych, yn un sy’n gyfarwydd i gynifer ohonom ac sydd mor agos at ein calonnau, felly parhewch i’w ddefnyddio a’i fwynhau.\nByddwn yn dod â newyddion i chi cyn bo hir ynghylch sut y gallwch ein helpu gyda’n cynlluniau i adfer casgliad yr ardd goed sydd wedi’i ddifrodi.\nWnawn ni ddim gadael i’r bobl hyn ddifetha ein parc.\nTîm Parc Bute\nCardiff News Room 10.09.2021\nCardiff News Room 20.09.2021\nLlogi Parc Bute ar gyfer digwyddiadau masnachol yn 2023 a thu hwnt\nPlannu coedlan goed geirios ym Mharc Bute fel mynegiant o’r cyfeillgarwch parhaus rhwng Cymru a Japan\nHoffech chi roi mainc yn rhodd?\nGwaith Cynnal a Chadw Tir Arfaethedig\nThe Wildlife Trusts@WildlifeTrusts·\nA mole can dig up to 20 metres of tunnel in a day using its spade-like forepaws to make its way through the soil. Every now and again, loose soil is pushed up to the surface, resulting in what we see as a molehill 💚 https://www.wildlifetrusts.org/wildlife-explorer/mammals/mole\nReply on Twitter 1538869344960143362Retweet on Twitter 153886934496014336218Like on Twitter 1538869344960143362172Twitter 1538869344960143362\nDewch i gwrdd â thîm Carwch Eich Cartref! Yr wythnos hon byddant ym Mharciau Caerdydd yn annog ymwelwyr i ofalu am ein mannau gwyrdd a chynnal sesiynau casglu sbwriel cymunedol. Darganfyddwch fwy a darganfod gweithgareddau sy'n digwydd yn eich cymuned👉 https://orlo.uk/53qTS\nReply on Twitter 1528677297326329856Retweet on Twitter 15286772973263298562Like on Twitter 15286772973263298562Twitter 1528677297326329856


Rydym yn cynnig gwasanaeth gwirio testun dwyieithog yn rhad ac am ddim, hyd at 1000 o eiriau (Cymraeg). Os hoffech i ni wirio testun ar gyfer posteri, taflenni neu'r cyfryngau cymdeithasol, gallwch gysylltu â ni.\nByddwn yn gweithio gyda chi i fagu hyder wrth i chi ddefnyddio’r Gymraeg ac i sicrhau bod y gwaith yn gywir.\nBeth am wylio'r fideo i ddysgu mwy am ein gwasanaeth prawfddarllen?\nGall Helo Blod (gwasanaeth gan Lywodraeth Cymru) gyfieithu hyd at 500 gair i’r Gymraeg, bob mis, am ddim ar gyfer eich busnes neu elusen. Maent hefyd yn cynnig cyngor a gwybodaeth wedi ei deilwra yn arbennig ar gyfer busnesau bach.\n“Mae wedi’n galluogi i fod yn sicr bod y deunydd ni’n cynhyrchu yn y Gymraeg yn gywir, ac mae’n golygu ein bod wedi gallu cynyddu ein defnydd o’r Gymraeg, rhywbeth all ond wella profiad ein hymwelwyr o Gymru a thu hwnt.”\n"Mae gwasanaeth prawfddarllen am ddim Comisiynydd y Gymraeg yn ddefnyddiol iawn ar gyfer gwirio darnau byr o destun fel penawdau ar gyfer dogfennau a theitlau swyddi."


gêm HTML5 Gofod Llongau 3d Gweithredu Bechgyn Gweithredu Voynushki Merched Rasio Ras ar gyfer bechgyn Rasio ar y wagenni Rasio mewn ceir Rasio Beiciau Modur Kids rasio Kids lliwio Zombie Gemau Rhyfel\nGêm Disgrifiad: Yn y gêm mae'n rhaid i Starship brofi model newydd o ymladdwr gofod. Wrth eistedd wrth y llyw o'r llong rydych chi'n hedfan i mewn i bibell a adeiladwyd yn arbennig. Mae eich llong yn codi cyflymder yn raddol. Edrychwch yn ofalus ar y sgrin. Cyn y bydd yna rwystrau amrywiol. Bydd rhai ohonynt yn gadarn, ond bydd ganddynt ddarnau bach o hyd. Bydd yn rhaid i chi anfon eich llong atynt, fel y byddai'n mynd trwy rwystrau heb wrthdrawiadau.\nYn y gêm mae'n rhaid i Starship brofi model newydd o ymladdwr gofod. Wrth eistedd wrth y llyw o'r llong rydych chi'n hedfan i mewn i bibell a adeiladwyd yn arbennig.


Beth i'w ddisgwyl - Canolfan Ysgrifennu Tŷ Newydd Writing Centre\nCynhelir y cyrsiau preswyl arferol o nos Lun hyd fore dydd Sadwrn, neu nos Lun hyd fore Gwener. Ond nodwch fod y cyrsiau addysgol, corfforaethol, ynghyd â’r encilion, y cyrsiau undydd a phenwythnos i gyd yn wahanol, felly gwnewch yn siŵr eich bod yn gwirio manylion pob cwrs yn unigol.\nAr gyrsiau preswyl wythnos o hyd, byddwch yn cyrraedd ar ddydd Llun rhwng 3.00 pm a 5.30 pm ar gyfer yr araith groeso am 6.00 pm ac ar gyfer swper am 6.30 pm. Bydd cyfle i chi ymgartrefu yn eich ystafell a chrwydro gweddill y safle tra fod bwyd yn cael ei baratoi ar eich cyfer. Bydd staff Tŷ Newydd wrth law i arwain preswylwyr newydd o amgylch y tŷ, a bydd y Pennaeth yn cyflwyno gwybodaeth fanwl i chi mewn araith groeso cyn eich pryd bwyd.\nAr y nos Lun, wedi i chi helpu i glirio ar ôl swper, byddwch yn mynd i fyny i’r llyfrgell lle y bydd y tiwtoriaid yn amlinellu strwythur a chynnwys y cwrs. Bydd yna gyfle hefyd i chi ddod i adnabod eich cyd-awduron am yr wythnos.\nMae pob cwrs yn wahanol, ond o ran strwythur arferol, mae’n debyg y byddwch yn treulio’r rhan fwyaf o’ch boreau mewn gweithdai, tra y bydd y prynhawniau yn gyfle i fyfyrio ar yr hyn yr ydych wedi ei ddysgu, yn ogystal ag ysgrifennu a chael sesiynau un-i-un gyda’ch tiwtoriaid. Mae’r mynychwyr yn dueddol o dreulio’r gyda’r nosau yn y llyfrgell, yn sgwrsio a myfyrio ar ddatblygiadau’r dydd.\nGan amlaf, ar y nos Fercher, bydd siaradwr gwadd yn ymuno â’r grŵp amser swper, cyn i chi fynd i’r llyfrgell i fwynhau noson o ddarlleniadau a thrafodaethau.\nFel arfer, mae’r noson olaf yn gyfle i’r holl awduron rannu’r gwaith maent wedi ei gynhyrchu yn ystod yr wythnos; noson o adloniant sydd yn llawn hwyl bob amser.\nAr fore olaf eich cwrs, ar ôl brecwast, bydd pawb yn gadael Tŷ Newydd erbyn 10.00 am – a hynny, gobeithio, yn llawn brwdfrydedd newydd i fynd ati i ysgrifennu.


Awst 2018 | Busnes Cymru\nAmlinellu Gwerthoedd eich Cwmni\nMae hyn wir yn swnio fel y math o beth y mae ymgynghorwyr ffansi sydd ar gyflogau uchel yn ceisio ei werthu i gorfforaethau anferth, o’r radd flaenaf, sydd â digonedd o arian a dim llawer o synnwyr cyffredin.\nArolwg o Fflyd Pysgota’r DU – gofyn am farn y Fflyd Pysgota yng Nghymru\nMae ymchwilwyr Seafish yn galw ar berchnogion a chapteiniaid cychod neu longau yng Nghymru i ddweud eu dweud am gyflwr y diwydiant pysgota yn eu 13eg arolwg economaidd blynyddol o fflyd pysgota’r DU.\nCystadleuaeth newydd - meta-arwynebau ar gyfer amddiffyn a diogelwch\nMae’n bleser gan DASA (y Cyflymydd Amddiffyn a Diogelwch) gyhoeddi lansiad cystadleuaeth newydd ar feta-arwynebau ar gyfer amddiffyn a diogelwch.\nCynllun Ymsefydlu mewn Amaeth i Bobl Ifanc 2018\nBydd y cynllun Ymsefydlu mewn Amaeth i Bobl Ifanc yn cynnig cymorth i’r bobl ifanc orau fynd ati i sefydlu busnes newydd neu ddatblygu busnes sy’n bodoli eisoes.\nUK REACH IT – mae angen eich barn arnom\nMae Llywodraeth y DU yn paratoi i’r DU adael yr UE, ac mae rheoli cemegion yn ofalus yn rhan hanfodol o’r paratoadau hynny.


Tsieina dyfrhau dŵr hidlydd ffatri-cynhyrchion-Guangzhou Jieming dŵr trin offer Co., Ltd\nCartref > Cynhyrchion > Hidlo Disg\nOs ydych yn mynd i ymgynghori gwybodaeth am hidlo dŵr dyfrhau, systemau hidlo dŵr dyfrhau, hidlenni dŵr dyfrhau ar gyfer gwerthu, mae adolygiadau hidlenni dŵr dyfrhau, mewn llinell hidlenni dŵr dyfrhau, sbin hidlenni dŵr dyfrhau lân o ffatri o'r fath yn Tsieina, Guangzhou Jieming...\nOs ydych yn mynd i ymgynghori gwybodaeth am hidlo dŵr dyfrhau, systemau hidlo dŵr dyfrhau, hidlenni dŵr dyfrhau ar gyfer gwerthu, mae dŵr dyfrhau hidlyddion adolygiadau, yn llinell hidlenni dŵr dyfrhau, sbin hidlenni dŵr dyfrhau lân o ffatri o'r fath yn Tsieina, Guangzhou Jieming dŵr trin offer Co., Ltd yw bob amser yn eich gwasanaeth.\nCyflwyniad hidlydd dŵr dyfrhau\nHidlydd dŵr dyfrhau: Jieming yn gyntaf yn cyflwyno technoleg hidlo ddisg i'r farchnad Tsieineaidd, dros y blynyddoedd y dechnoleg hon wedi'i datblygu a'i weithredu'n ehangach. Mae cetrisen ddisg yn cynnwys nifer o ddisgiau gyda'r ddwy ochr yn cael ei grooved, ffurfir Croestoriadau gan groove gall ymylon ryng-gipio y gronynnau solet a geir yn y dŵr, oherwydd ei masgl a hidlo dwfn, yn fawr gwella effaith hidlo. Yn y cyfamser, mae hidlydd dŵr dyfrhau y nodweddion adlifol effeithlon, awtomatig gweithrediad parhaus, defnydd isel o ddŵr, llai o ôl-troed a gweithrediad dibynadwy, broses adlifol s system hidlo yn ail, mae cylchoedd gwasanaeth a adlifol newid awtomatig, i sicrhau bod dŵr parhaus, colli pwysau system isel, felly, yn glir iawn y manteision o dechnoleg hidlo dŵr dyfrhau.\nMae Jieming Co.Ltd yn awr yn cyfuno flynyddoedd o brofiad, gwella a gwella technoleg traddodiadol, wedi datblygu cyfres newydd system hidlo dŵr dyfrhau sy'n berchen ar eiddo deallusol iawn.\nGwella a chyfoethogi traddodiadolHidlydd dŵr dyfrhau\n1. defnyddio technolegau phatent llawer, llawer mwy diogel, effeithlonrwydd uchel, arbed dŵr, arbed gofod a llai cynnal a chadw arferol ar gyfer gosod a cais.\n2. hidlo cetris dylunio heb gwanwyn, tra yn hidlo, y fewnfa pwysedd dŵr compact y set o ddisgiau gan ddyfais llengig yn awtomatig, felly pwysau sy'n ofynnol ar gyfer yw adlifol wedi gostwng yn fawr.\n3. unigryw adeiladu-yn duckbill falf, sicrhau gallu dŵr mwyaf yn ystod proses hidlo, yn ogystal mae mwy o ôl-lifiad swyddogaeth falf tra adlifol broses wirio.\n4. rhaniad gynnull hidlo cetris strwythur, yn hyblyg i newid uchder cetrisen hidlydd fel dylunio sydd eu hangen, felly addasu ardal hidlo a gwrdd â system wahanol paru gofyniad.\n5. ildio dylunio confensiynol gladdfa metel, uned hidlo â dylunio'n sêl cylch, a buckle cloi ei hunan gydosod a disassembling o'r clawr uned hidlydd fydd effaith selio da, hawdd iawn.\n6. bob uned hidlo hidlo a phroses adlifol sy'n dangos bod dyfeisiau a mewnlifiad aer awtomatig ac aer dyfeisiau rhyddhau, atal yn hammer dŵr yn niweidiol yn ogystal wella hidlo cetris adlifol canlyniad.\nHidlydd dŵr dyfrhauGweithredu'r egwyddor\nHidlydd dŵr dyfrhauBroses weithio\nDŵr llif o mewnfeydd ochr drwy gyfarwyddyd tangiad i cetris hidlydd, Tywyn pwysedd dŵr o fewn y Siambr gyriannau ddyfais llengig uwchben y clawr, a mandrel i bwyso i lawr y setiau ddisg, y ddisg roedd setiau cywasgu fel cetrisen hidlydd, ers amhureddau dŵr wedl y getrisen hidlydd, dŵr llif drwy y falf gwirio lleoli mewn canol gwaelod cetrisen at y siop.\nFel y llengig bwyso i lawr, y dangosydd coch uwchben y gorchudd alw heibio y sulcule.\nHidlydd dŵr dyfrhauBackwashing y broses:\nTra yn backwashing, yn ochr Tywyn dod porthladd draen, mae y llengig hefyd yn colli pwysau blaenorol, yn y cyfamser mae adlifol ffynhonnell dŵr yn dod o'r allfa porthladd, oherwydd y falf gwirio, gall dŵr adlifol unig lifo drwy'r pedwar tiwbiau â ffroenellau a gwthio i fyny y getrisen hidlydd PAC ac mae'r llengig ddyfais, setiau ddisg yn rhydd, yn y cyfamser dŵr llif allan drwy'r llinell tangiad, disgiau cylchdroi , golchwyd y gronynnau solet.\nOherwydd y ddyfais llengig yn gwthio i fyny, y dangosydd coch uchaf y clawr yn gwthio allan, mae'n hawdd eu gweld a phenderfynu y tu mewn i'r hidlo cetris broses o'r tu allan.\nTra yn backwashing, bydd falf gwirio aer awtomatig uchaf yn agor yn awtomatig, gall aer ddod i mewn i'r Siambr, wedi cyfrannu at wella canlyniadau cau'n a golchi.\nHidlydd dŵr dyfrhaumanylebau uned\nPorthladdoedd: siop victaulic Tywyn 3: 3 victaulic\nDimensiwn: cwmpasu mm diamedr: ￠230 uned uchder: 840 uchafswm lled: 265\nPwysau net uned: 9.4 Kg\nAtgyfnerthodd perfformiad uchel: deunydd plastig peirianneg\nHidlydd dewisol coch 、 disgiau: gwyrdd 50 100, 200, melyn\nGweithio pwysau: 0.2 ~ 0.8MPA\nBackwashing pwysau: 0.15 ~ 0.8MPa\nHidlydd dŵr dyfrhauhidlo uned llif gyfradd cromliniau pwysau gwahaniaethol Vs\nHidlydd dŵr dyfrhausystem\nPwysau gwaith system: 0.2 ~ 0.8MPA; Backwashing pwysau: 0.15 ~ 0.8MPa\nTymheredd yn gweithio: 60\nHidlydd dŵr dyfrhauUned\n(A) maint: 3-10\nSystem adlifol: defnyddio uned arall roedd s dreiddio dŵr i adlifol un gan un til wedi cwblhau. Bibell mewnfa\n(B): deunydd dur gwrthstaen, 6-8 fflans; gollyngfa bibell\n(C): deunydd dur gwrthstaen, 6-8 fflans; draenio\n(D): 3 flangeBackwash falf\n(E): deunydd plastig, rheolwr victaulicSystem 3\n(F): rheolwr penodedig yn awtomatig, dosbarth inswleiddio yn IP65 safonol rhyngwladol;\nPwysau a dimensiwn: cyfeirio at y llun\nAr gyfer sefyllfa is Tywyn pwysedd dŵr, dŵr adlifol allanol adnoddau system gyfres neu hidlo JYF brif falf sydd ar gael i ddewis.\nHidlydd dŵr dyfrhauDewis fodel\n1. ansawdd dŵr crai categorïau:\nA.Good: dŵr tap trefol, dda dŵr a echdynnwyd o'r dyfrhaen Sefydlog\nB.General: Cylch oeri dŵr, dŵr wyneb ar ôl gwaddodi, elifiant dŵr ar ôl gwaddodiad effeithiol a thriniaeth llawn biolegol.\nC.Poor: tanddaearol dŵr a echdynnwyd o'r ansawdd gwael dyfrhaen, elifiant dŵr ar ôl gwaddodiad effeithiol, dim neu driniaeth fiolegol nas clywir yn aml, dŵr wyneb gyda micro-organebau llesol fawr ohono.\nD.Very tlawd: dda dŵr brwnt neu dda dŵr sy'n cynnwys uchel o haearn a manganîs; dŵr wyneb yr effeithir arnynt gan lifogydd, ac heb gwaddodi, draenio dŵr heb driniaeth gwaddodi a biolegol.\nMae dŵr crai gwahanol yn cael effaith mawr ar weithrediad hidlydd beicio, yn gyffredinol yn dewis yr Wyddgrug system a sicrhau bod pob proses hidlo all bara mwy nag awr.\n2. hidlo gradd dethol ar gyferHidlydd dŵr dyfrhau:\ndewis disgiau, mae'n arwyddocaol ar gyfer sicrhau bod hidlydd s cais drwy'r broses trin dŵr gyfan, dim ond os dewis disgiau gywir, bodlonir y gofyniad ansawdd dŵr swydd. Argymhellir gradd hidlo ar gyfer cais cyffredin yn y tabl canlynol.\nCais system hidlo (hidlydd dŵr dyfrhau)\nDewis gradd hidlo\nDrin dŵr yfed, amrywiol broses cynhyrchu dŵr, amddiffyn ffroenell\nHidlo dŵr wedi'i ailgylchu, cyflenwad dŵr cyn triniaeth\nTrin dŵr wedi'u hadfer, trin dŵr gwastraff\nAnsawdd dŵr crai, cyfradd gradd a llif hidlo yn sail ar gyfer dewis ein system hidlo\nMae cyfradd llif s Uned hidlydd yn cyfeirio at llif pwysau/gyfradd cromliniau gwyriad.\nHidlydd dŵr dyfrhauTabl enghreifftiol\nAnsawdd dŵr crai\nMae cyfradd llif gwirioneddol yn dibynnu ar golli pwysau, uwchben tabl yn unig ar gyfer argymhelliad\nHot Tags: hidlydd dŵr dyfrhau, hidlo dŵr dyfrhau systemau, hidlenni dŵr dyfrhau ar gyfer gwerthu, mae'r dŵr dyfrhau yn hidlo'r adolygiadau, yn llinell hidlenni dŵr dyfrhau, sbin glân hidlenni dŵr dyfrhau Tsieina, ffatri


BBC - Blog Vaughan Roderick - : Lipstics a Thonics a Beiros Bic Du\n| Nesaf » Lipstics a Thonics a Beiros Bic Du\nVaughan Roderick | 16:51, Dydd Iau, 18 Mehefin 2009\nMae 'na filiynau o ddogfennau wedi eu rhyddhau gan Dŷ'r Cyffredin heddiw ac megis cychwyn mae'r gwaith o'u darllen! Mae chwisgi wedi arwain at gwymp sawl pechadur... ond pwy fyddai wedi disgwyl y byddai'r cymeriad annwyl yna Huw Irranca Davies yn un ohonyn nhw? Nid slochian y stwff wnaeth Huw ond hawlio am gas o chwisgi i gyflwyno fel gwobr raffl. Mae Huw yn dweud ei fod wedi rhoi chwisgi Tŷ'r Cyffredin i sawl elusen ar hyd y blynyddoedd a dyw e ddim yn deall pam y cafodd y gost ei hawlio ar un achlysur. Mae fe'n addo ad-dalu'r arian.\nFe wnaeth Lembit hawlio am "the mother of wigs". Achlysur elusennol, meddai fe. Mae lipstics a britvics a sanau slic du yn boblogaidd neu yn fwy manwl lipstics, gin a thonics a beiros bic du. Fe hawliwyd am bob un o rheiny gan aelodau seneddol Cymru.\nDraw ym Mynwy talodd Davies David miloedd o bunnau i gwmni loris ei dad am adeiladu stondin ac argraffu taflenni ar gyfer sioe amaethyddol. Yn ôl David does neb ar ei ennill yn ariannol. Yn wir roedd y gost yn llai na chyflogi cwmni arbenigol i wneud y gwaith.\nFel maen nhw'n dweud weithiau "mwy ar ôl y toriad..." Llyfrnodi gyda\n1. Am 18:27 ar 18 Mehefin 2009, ysgrifennodd Meurig:\nTynnwyd fy sylw heddiw at un AS oedd wedi talu just i gan punt am gael rhywun i agor drws ei fflat yn Llundain. Doedd yr enw ddim ar y copi ges i, ond yr awgrym oedd fod rhaid fod yr Aelod yma wedi blino ar ol siwrne hir ar y tren, o rywle fel Aberystwyth o bosib.


Ail-enwi hwb cymunedol Parc y Scarlets\nMae canolfan hyfforddi dan-do Parc y Scarlets, a chyfeirir ato’n gyfeillgar fel y ‘Barn’, yn ofod amlbwrpas a ddefnyddir gan lawer ac fe ddatgelwyd ei enw newydd y penwythnos diwethaf!\nDadorchuddiwyd Arena Juno Moneta Group yn swyddogol prynhawn Sadwrn diwethaf cyn i’r drysau agor i Bentref y Cefnogwyr wrth i’r Scarlets groesawu Leinster i Barc y Scarlets yn y Guinness PRO14.\nMae’r ganolfan yn gartref i gae 3G yn ogystal ag ystafelloedd dosbarth ar y llawr cyntaf. Mae’n cael ei ddefnyddio gan y Scarlets, Academi’r Scarlets, clybiau bwydo’r rhanbarth, ysgolion a chlybiau rygbi lleol yn ogystal â llond lle o sefydliadau chwaraeon o’r dalgylch.\nYn ogystal a bod yn ofod arbennig ar gyfer chwaraeon o bob math mae Arena Juno Moneta group hefyd yn gallu llwyfannu arddangosfeydd yn ogystal â digwyddiadau a seremonïau.\nMae ein prif noddwr, Juno Moneta Group, yn deulu o gwmnîau sydd â chynllunio ariannol wrth wraidd eu busnes. Mae eu hamrywaeth o wasanaethau proffesiynol yn eang ac yn amrywiol oherwydd rhwydwaith cryf o bartneriaid proffesiynol a strategol a adeiladwyd dros y bum mlynedd diwethaf. Y ffocws gyda Juno Moneta yw gwarchod cleientiaid trwy ymagwedd annibynnol ac arloesol.\nDywedodd Louise O'Halloran, Cadeirydd a Sefydlydd Juno Moneta Group; "Mae ein cleientiaid wrth wraidd popeth a wnawn fel cwmni ac o'r cyfarfodydd cyntaf gyda'r Scarlets roeddem yn teimlo bod eu gweledigaeth yn cyd-fynd yn agos â ni."\nAm wybodaeth pellach am ein prif noddwr cit Juno Moneta Group ewch i www.junomonetagroup.com\nAm wybodaeth pellach am logi Arena Juno Moneta Group ebostiwch info@parcyscarlets.com


Os hoffech chi archwilio Bae Abertawe...\nDrws nesa i ni, un o’r ffyrdd cyflymaf (a iachaf) o gyrraedd yno yw beicio ar hyd y Lôn Geltaidd, gan ddilyn Glan Môr Aberafan, a mynd trwy Jersey Marine a Champws newydd Prifysgol Abertawe yn y Bae. Oddi yno, mae dinas Abertawe yn agor o’ch blaen, a’r tu hwnt mae arfordir a chefn gwlad ysgubol.\nMae cynifer â 25 o draethau ar Benrhyn Gŵyr, yn amrywio o ehangder tywod aur i gilfachau cudd ymhlith y clogwyni calch. Mae Traeth Bae Bracelet, oddi ar drwyn y Mwmbwls, sydd wedi ennill Baner Las, ychydig dros 30 munud i ffwrdd mewn car. Ac mewn rhyw 45 munud, gallech chi fod yn mwynhau syrffio yn Llangennydd.\nDinas lan môr wedi’i chyfuno â mannau gwledig ar gyfer encil glan môr.


Mae pob Mae Jewelry Wybodaeth angen i chi wybod Jewelry yn ffordd wych i lawer o bobl i fynegi eu hunain. gwisgo jewelry yn defnyddio metelau sgleiniog a thlysau disglair i adlewyrchu eu personoliaeth. Weithiau, mae pobl yn cael trafferth dewis jewelry sy'n dangos orau eu delwedd. Bydd yr awgrymiadau yn yr erthygl ganlynol yn helpu unrhyw un sydd angen pan ddaw i ddewis jewelry. Peidiwch â threulio llawer o arian prynu jewelry gwisgoedd rhad.jewelry Gwisgoedd yn gwerthu mewn mwy dyluniadau a chost sylweddol llai na'r jewelry dirwy. Eto i gyd, dros gyfnod o ychydig fisoedd neu flynyddoedd, jewelry gwisgoedd yn colli ei liw sy'n achosi i'r metel rhad i ddangos trwy oddi tano. Buddsoddi mewn un neu ddau ddarn o jewelry dirwy sydd yn sicr o bara oes. Jewelry yn affeithiwr braf i unrhyw wisg. Jeans a gall crys-t edrych mor gyffredin, ond paru gyda breichled trwchus 'n giwt, neu bâr hwyliog o clustdlysau, gall hyd yn oed y wisg dullest edrych yn unigryw.Yr unig beth sydd angen i chi gael wrth law i gadw jewelry glân yn sebon a dŵr. Byddwch yn ofalus a sicrhau eich bod yn sychu eich gemwaith yn drylwyr gan y gall tarnish os nad ydych yn ei wneud. Wrth sodro modrwy briodas a modrwy ymgysylltu gyda'i gilydd, gwnewch yn siŵr y gemydd llathryddion y cylchoedd. modrwyau ymgysylltu yn aml yn cael eu gwisgo am beth amser cyn i'r band priodas yn a bydd yn edrych fel y cylchoedd yn cyd-fynd os nad ydynt yn cael eu sgleinio i edrych newydd.Sut i Ddod o Hyd Syniadau Jewelry Perffaith ar gyfer eich Anghenion Tlysau wedi cael eu defnyddio fel addurniadau ers canrifoedd, ac mae'r dyluniadau posibl ac ar gael yn ddiddiwedd. Bydd yr awgrymiadau isod yn rhoi rhai awgrymiadau am jewelry chi. Gall ddweud wrthych beth i chwilio amdano a sut i gynnal y jewelry gennych yn barod. Os ydych yn sownd ar yr hyn y rhodd i brynu am fenyw, jewelry bob amser yn gweithio. Gwnewch yn siŵr eich bod yn gwybod beth yw maint y person y bwriedir gwisgo mewn cylchoedd a mwclis cyn gwneud eich brynu.